Korona virus : Južne vesti\nPobuna u Sijarinskoj Banji, direktor Specijalne bolnice podneo ostavku\n14:20, 20. 6. 2022.\nNakon što je nekoliko gostiju Specijalne bolnice hotela ”Gejzir” dobilo pozitivne nalaze na virus korona, direktor te ustanove Zoran Radenković naložio je hitno testiranje svih zaposlenih i gostiju, kao i potpuno zatvaranje samog hotela. Međutim, nakon pobune meštana i zaposlenih sinoć je, po rečima predsednika Privremenog organa Dragana Kulića, održan sastanak Upravnog odbora na kojem je Radenković podneo ostavku na direktorsku funkciju.\nOtac dao sinu bubreg - prva transplantacija u Nišu posle godinu dana\n13:18, 20. 6. 2022.\nNakon pauze od godinu dana zbog korone, na niškoj Klinici za kardiohirurgiju urađena je prva operacija transplantacije bubrega. Direktor te klinike Dragan Milić kaže da trenutno hiljade pacijenata čekaju taj zahvat.\nGerontološki centar u Nišu dobio od države tri vozila\n10:05, 16. 6. 2022.\nVozilo za hitne intervencije sa potrebnom opremom, zatim vozilo za prevoz korisnika na dijalizu i prevozno sredstvo sa platformom za prevoz osoba sa invaliditetom su stigli u Gerontološki centar u Nišu zahvaljujući državnom projektu "Hitan odgovor Republike Srbije na COVID-19". Ova donacija bi trebalo da olakša rad Centra gde je trenutno 236 građana iz Niša i drugih mesta.\nIstraživanje: UKC Niš prekršio procedure javnih nabavki tokom pandemije\n08:15, 7. 6. 2022.\nZaključivanje okvirnih sporazuma sa samo jednim dobavljačem, tenderi koji su viši od procenjene vrednosti, izmene ugovora u toku važenja istih - samo su neke od nepravilnosti Univerzitetskog kliničkog centra u Nišu, koji je sprovodio i javne nabavke za kovid bolnicu Kruševac. Istraživanje organizacija "Partneri Srbija" i "Pravni skener" pokazuje da su tokom pandemije zakonski izuzeci za tu ustanovu postali pravila.\nZatvara se i kovid bolnica u Vranju, na bolničko lečenje ubuduće u Kruševac\n16:15, 1. 6. 2022.\nOboleli od kovida u Vranju kojima je potrebna hospitalizacija ubuduće će se lečiti u kovid bolnici u Kruševcu jer se ona zatvara zbog smanjenog broja pacijenata kojima je potrebno bolničko lečenje.\nLeskovačka Bolnica van kovid sistema, ambulante ostaju\n12:45, 1. 6. 2022.\nPoslednji pacijent zaražen virusom korona juče je izašao iz leskovačke Bolnice i ona se posle dužeg vremena vratila u normalan način rada, potvrdio je za Južne vesti direktor Nebojša Dimitrijević. Najveći zdravstveni centar u Jablaničkom okrugu dobio je i novi skener i pacijenti, nakon više od pola godine, neće morati da putuju u okolne gradove na neophodna snimanja.\nDom zdravlja u Nišu dobio 3 nova vozila, od toga 2 za sela\n16:55, 30. 5. 2022.\nNiški Dom zdravlja dobio je tri nova vozila, od kojih je jedno sanitetsko i služiće radu Sportskog dispanzera, kao i akcijama koje organizuje Grad, a koje zahtevaju dežurstvo lekara. Direktor Milorad Jerkan kaže da će ostala dva koristiti za obilaske seoskih područja. Epidemiološku situaciju u Nišu ocenjuje kao korektnu, ali kaže da je velika šansa da septembra ponovo poraste broj zaraženih kovidom.\nKako su Nišlijke provele 2 meseca u karantinu u Šangaju, gradu najlepšem u proleće\n08:00, 30. 5. 2022.\nViše od dva meseca ljudi u Šangaju su, zbog novog porasta broja zaraženih od korona virusa, bili zatvoreni u svoje kuće, a proleće u ovom kineskom gradu u svojim sobama dočekale su i sestre iz Niša Tijana i Ana Krstić. Često testiranje, šetanje samo po dvorištu, gledanje kroz prozor kako proleće čini Šangaj prelepim, naručivanje namirnica kojih nema mnogo, priča Tijana, čine da dani prolaze sporo, a posle više od 60 dana niške sestre su uspele da izađu u šetnju pod maskama.\nU kovid bolnicama na jugu na lečenju 47 pacijenata\n16:53, 29. 5. 2022.\nU poslednja 24 sata od kovida je preminula jedna osoba u Srbiji, a u kovid bolnicama u Nišu, Vranju i Kruševcu ukupno je na lečenju 47 pacijenata. Od ukupnog broja testiranih, virus je potvrđen kod još 128 građana.\nU poslednja 24 sata od kovida je preminula jedna osoba u Srbiji, a na lečenju u svim kovid bolnicama trenutno je smešteno 190 pacijenata. U Nišu, Leskovcu, Vranju i Kruševcu od kovida se leči 50 ljudi.\nU poslednja 24 časa od posledica virusa korona preminule su dve osobe, dok je u kovid bolnicama na jugu Srbije i u Kruševcu smešten ukupno 61 pacijent.\nOd 160 testiranih na kovid u poslednja 24 sata u Jablaničkom okrugu, jedna osoba iz Leskovca dobila je pozitivan nalaz. U istom periodu testirana su 153 građana Pčinjskog okruga, od toga 13 pozitivnih.\nU kovid ambulanti niškog Doma zdravlja, prema poslednjim podacima, testirano je 245 pacijenata i 22 osobe su dobile pozitivan rezultat.\nU poslednja dva dana kovid je potvrđen kod pet osoba iz Leskovca, dok u ostalim opštinama Jablaničkog okruga nema novih slučajeva kovida. Toliko novozaraženih registrovano je i u Pčinjskom okrugu, gde su pozitivan rezultat dobila 4 Vranjanca i jedan građanin Bujanovca.\nU poslednja 24 sata u Srbiji su tri osobe preminule od korone, a u kovid bolnicama u Nišu, Vranju, Leskovcu i Kruševcu na lečenju je ukupno 69 pacijenata. Od ukupnog broja testiranih u zemlji, virus je potvrđen kod još 239 osoba.\nU Srbiji još troje ljudi preminulo od korone, na jugu u kovid bolnicama 72 pacijenta\n18:01, 11. 5. 2022.\nU poslednja 24 sata u Srbiji su tri osobe preminule od korone, a u kovid bolnicama u Nišu, Vranju, Leskovcu i Kruševcu na lečenju su ukupno 72 pacijenta. Od ukupnog broja testiranih u zemlji, virus je potvrđen kod još 438 osoba.\nU Leskovcu i Vranju 10 novozaraženih kovidom, u Pirotskom okrugu za 4 dana 16 osoba\n15:12, 11. 5. 2022.\nU poslednja 24 sata kovid je u Jablaničkom okrugu potvrđen kod 4 osobe, od 155 testiranih. U istom periodu u vranjskoj kovid ambulanti registrovano je 8 novozaraženih, a u protekla četiri dana u Pirotskom okrugu 16 njih.\nNa jugu u kovid bolnicama 73 pacijenta, u Srbiji još četvoro ljudi preminulo od korone\n17:26, 10. 5. 2022.\nU Srbiji su od korone u poslednja 24 sata preminule četiri osobe, a u kovid bolnicama u Nišu, Vranju, Leskovcu i Kruševcu na lečenju su ukupno 73 pacijenta. Od ukupnog broja testiranih u zemlji, virus je potvrđen kod još 466 osoba.\nU Srbiji još petoro ljudi preminulo od korone, na jugu u kovid bolnicama 69 pacijenata\n16:13, 9. 5. 2022.\nOd korone je u poslednja 24 sata preminulo pet osoba, a u kovid bolnicama u Nišu, Vranju, Leskovcu i Kruševcu na lečenju je ukupno 69 pacijenata. Od ukupnog broja testiranih u zemlji, virus je potvrđen kod još 516 osoba.\nstrana 1 od 204\n11:30, 26. 6. 2022.\n10:00, 26. 6. 2022.\nDečaku iz okoline Vladičinog Hana hitno potreban novac za lečenje u Turskoj


DUBOKO PODIJELJENA EVROPA TRAŽI IZLAZ IZ KRIZE: PREDSTAVLJA SE PLAN ZA SPAS EKONOMIJE EU | Hayat.ba\nDUBOKO PODIJELJENA EVROPA TRAŽI IZLAZ IZ KRIZE: PREDSTAVLJA SE PLAN ZA SPAS EKONOMIJE EU\nDuboko podijeljeni čelnici Evropske unije danas su počeli razgovore o postkorovirusnom planu ekonomskog oporavka, budući da je broj poginulih od pandemije narastao na oko 450 000, i dok Kina vodi utrku da izbjegne drugi val.\nKao što je poznato, Evropa je i dalje najteže pogođen kontinent sa više od 190 hiljada smrtnih slučajeva i gotovo 2,5 miliona zaraženih.\nTako su početkom juna mnoge evropske zemlje počele ponovno počele sa otvaranjem granica, nakon žestokih i restriktivnih mjera koje su spasile živote, ali i devastirale ekonomije.\nPrema prognozama EU se suočava s najvećom recesijom u svojoj 63-godišnjoj historiji.\nNa virtuelnom samitu EU koji se održava danas nalazi se prijedlog šefice Evropske komisije Ursule von der Leyen za fond za spašavanje u iznosu od 750 milijardi eura (840 milijardi dolara) koji bi, ako se prihvati, označio historijsku prekretnicu ujedinjenja EU.\nNo tom planu se protive žestoko Nizozemska, Švedska, Danska i Austrija, koje su obećale boriti se za obuzdavanje potrošnje.\nInače, u svijetu je za sada prijavljeno gotovo 8,4 miliona slučajeva, a umrlo je više od 450 hiljada ljudi.


Održan okrugli sto „Tržište rada-stanje i izazovi“ – UUPRS\n20. July 2017. 20. July 2017.\nBanja Luka, 20.07.2017- U organizaciji Unije udruženja poslodavaca Republike Srpske i projekta „Podrška socijalnim partnerima u socijalnom dijalogu“ koji finansira Evropska unija juče je u Banjoj Luci održan okrugli sto na temu „Tržište rada-stanje i izazovi“.\nNa ovom skupu predstavljena je „Analiza i projekcije tržišta rada 2017-2021“ koju je pripremio doc. dr Stevo Pucar. Jedan od ključnih nalaza analize ukazuje na rapidan pad broja stanovnika starosti do 15 godina u zadnjih 10 godina sa 205.000 na 135.000 lica uz projekciju daljeg smanjenja za još 34.000 lica u narednih pet godina. Analiza ukazuje i na značajan pad broja radno sposobnog stanovništva sa 964.000 na 867.000 u 2016.. U narednih 6 godina broj radno sposobnih stanovnika će se smanjiti za dodatnih 59.000 ljudi, sa 867.000 na 808.000.\nPrema podacima Eurostata, u proteklih 6 godina 92.638 građana BIH je odselilo u Evropsku Uniju (dobilo boravišnu dozvolu). Ukoliko bi ovakvi trendovi bili nastavljeni, a pretpostavka je da bi oni sa procesom pristupanja EU mogli biti i intenzivniji, procjena je da će u narednih pet godina iz BiH odseliti u EU još 140.000 lica.\nNavedena demografska-migraciona kretanja su uslovila stagnaciju broja zaposlenih, koji značajniji rast bilježi tek u 2016. godini, ali i značajniji pad nezaposlenih ili aktivne ponude radne snage za preko 30.000 lica u proteklih 5 godina.\nProjekcije broja nezaposlenih na bazi postojećih trendova ukazuju da će se nastaviti dalji pad broja nezaposlenih za dodatnih 24.000 lica.\nS obzirom na informacije o stanju i projekcijama na tržištu rada, učesnici skupa su kroz diskusiju konstatovali zabrinjavajuće demografske trendove sa značajnim efektima na tržište rada i uopšte na društvo koji zahtjevaju promtnu reakciju najviših institucija u Republici Srpskoj. Ukazano je i na potrebu revidiranja i redefinisanja ključnih politika u oblasti finansiranja i djelovanja fondova socijalne zaštite, poreskog sistema, obrazovanja, tržišta rada i drugih politika;\nUčesnici okruglog stola su ukazali da je rast životnog standarda građana jedan od ključnih preduslova za formiranje porodice i smanjenje migracija stanovništva prema zemljama EU, i iskazali spremnost za učešće u svim aktivnostima koje će rezultirati povećanjem plata, smanjenjem neformalne ekonomije, povećanjem poreske discipline i drugih politika koje će povećati mogućnosti za samoodrživost zajednice;\nKonstatovano je i da bi smanjenje oporezivanja rada, kao i druge korekcije u poreskom sistemu, uz povećanje produktivnosti stvorilo pretpostavke za povećanje plata. Naveden je i primjer promjene načina oporezivanja u Ruskoj Federaciji koji je imao značajnije efekte u pogledu zaustavljanje negativnih demografskih trendova.\nU svrhu kvalitetnijeg pristupa rješavanju veoma složenih demografskih i problema na tržištu rada konstatovana je potreba izrade analize tržišta rada za sve lokalne zajednice u Republici Srpskoj kao i projekcije vezane za odnos aktivnog i neaktivnog stanovništva u kratkoročnom i dugoročnom periodu.\nOkruglom stolu prisustvovalo je preko 80 učesnika, predstavnika socijalnih partnera, Vlade RS, institucija i organizacija civilnog društva.U ime Vlade RS skup su pozdravili ministar rada i boračko-invalidske zaštite Milenko Savanović, dok su u ime sindikata i poslodavaca skup pozdravili Ranka Mišić i Dragutin Škrebić.


IZNENAĐENJE ZA VEČITE: Atinjani ISPUNILI obećanje! Da li je OVO znači definitivan ULAZAK u ABA ligu!\nIzvor: SrbijaDanas.com, 20.Maj.2019, 17:24\nUprkos činjenici da su odigrali finiš ligaškog dela grčkog prvenstva, košarkaši Olimpijakosa nalaze se pred izbacivanjem u Drugu ligu!\nTim iz Pireja odbio je da igra plej-of nacionalnog šampionata protiv Panatinaikosa, čime je definitivno postalo jasno da će ako pristanu naredne sezone da se takmiče, morati da to učine u Drugoj ligi zemlje Helena!\nJedini spas za Olimpijakos je da ABA liga usliši njihov zahtev i da se od jeseni >> Pročitaj celu vest na sajtu SrbijaDanas.com << bore u regionalnom takmičenju, čime bi ispunili obećanje, dato posle istorijskog meča sa večitim rivalom Panatinaikosom.\nČelnici kluba iz Pireja zvanično su objavili javnost da neće igrati četvrtfinale domaćeg plej-ofa protiv Zelenih, koje bi trebalo da počne večeras u OAKA areni. Posle niza sukoba sa večitim rivalom i sa rukovodstvom KSG, Olimpijakos je rešio da se preda, što automatski znači da kaznu glasiti - izbacivanje u niži rang.\nPodsetimo, plamen je buknuo ove sezone u polufinalu Kupa Grčke, pošto je ekipa iz Pireja zahtevala da mečeve sude strani arbitri, a pošto njihov predlog nije usvojen, odbili su da igraju.\nUsledio je odmah i odgovor Panatinaikosa, u taboru Atinjana smatraju da je sve ovo samo još jedna epizoda u igrarijama između tri strane.\n- Želimo da verujemo da će u poslednjem minutu promeniti mišljenje i da će se pojaviti u OAKA areni večeras - istakao je predsednik PAO-a kontroverzni Dimitris Janakopulos.\nPogledajte kako izgleda brazilska odbojkašica Taisa.\n20:58: Hrvatski mediji: EU poručila Srbiji i regionu da su nepoželjni\n20:57: KAKO PROTIV KEJNA? Milunović je imao SPREMAN odgovor\n20:57: VAŽNA VEST PRED LOKOMOTIVU: Grobare će ovo oduševiti! (VIDEO)\n20:57: Kada budete prelazili ovaj most, obavezno pogledajte ispod sebe\n20:55: UŽASNE PORUKE Nemačkim političarima uoči lokalnih izbora sti...\n20:54: TRAMP NAJAVIO POVLAČENJE IZ SIRIJE ALI...Izrael i Jordan su mi t...\n20:44: Ako želite da dobijete unapređenje ili povišicu, obucite ovu b...


Prirodnjačka postavka u Muzeju Srema (VIDEO) - RTV Centar Srem\nKulturaSremska Mitrovica 04/08/2021 sofija 0\nU Muzeju Srema, publici je po prvi put prezentovana Prirodnjačka postavka. Nova prirodnjačka postavka prikazuje raznovrsnost materijala prirodnjačke zbirke, a koncipirana je u isto...\nU Muzeju Srema, publici je po prvi put prezentovana Prirodnjačka postavka. Nova prirodnjačka postavka prikazuje raznovrsnost materijala prirodnjačke zbirke, a koncipirana je u isto vreme i tematski i hronološki, obuhvatajući vremenski prilično neshvatljiv raspon od oko 1,7 milijardi godina.\nDo sada je materijal prirodnjačke zbirke bio izložen u manjem obimu u uvodnom delu stalne arheološke postavke i to paleontološki deo koji vremenski pokriva period paleolita i pojavu prvih ljudi na području Srema. Pojedini predmeti javnosti su predstavljani i na preuzetim tematskim izložbama, uglavnom Prirodnjačkog muzeja iz Beograda, a koje su gostovale u našem gradu. Da bi ova zbirka ugledala svetlost dana uložen je veliki trud zaposlenih u Muzeju Srema.\nSvi zainteresovani ovu postavku mogu pogledati u Maloj sali, u prizemlju\ncentralne zgrade Muzeja Srema.


U Srbiji rekord od 512 novozaraženih, za sada nema uvođenja novih mera - MIC - Medijski istraživački centar\nJedan pacijent je preminuo od kovida-19. U zemlji je zbog korone 490 hospitalizovanih pacijenata, dok se 27 nalazi na respiratorima.\nZbog rekordnog broja inficiranih, održana je vanredna sednica Kriznog štaba, ali za sada nema uvođenja novih mera. Imunolog dr Srđa Janković izjavio je nakon sednice da za sada nema novih, ali postojeće mere moraju da se sprovode dosledno i rigorozno.\nŠto se ulaska u Srbiju tiče, za sada se ne uvodi obavezan PCR test, rekao je Janković i naglasio da nema potrebe da škole prelaze isključivo na onlajn nastavu.\nEpidemiološku situaciju u Srbiji opisao je kao preteću, ali se nada da će situacija moći da se popravi poštovanjem aktuelnih propisa. Prema njegovim rečima, Krizni štab je doneo odluku da se uvedu brzi antigenski testovi, tamo gde je odgovarajući indikovani test.\nLekari Kliničkog centra u Nišu kažu da trenutno nema opasnosti od naglog prijema pacijenata, ali upozoravaju da se situacija komplikuje i apeluju da se mere poštuju. Spremni su, tvrde, da zbrinu i više od 800 kovid pacijenata, koliko ih je u više objekata ove zdravstvene ustanove bilo na maksimumu prvog talasa epidemije. U Kliničkom centru Niš trenutno se leče 43 pacijenta sa sumnjom na kovid ili potvrđenom infekcijom. U poslednja 24 sata, jedan pacijent ove klinike je i preminuo.\nOd početka epidemije koronavirus je u Srbiji registrovan kod 37.120 osoba, zabeležen je 781 smrtni slučaj, pokazuju podaci sa sajta covid19.rs.


“VAKCINA AKO NE DA ODGOVOR SA DVE DOZE, NEĆE DATI NI SA TREĆOM” – imunolog objasnio zašto! - TK PORTAL\nadmin 18. Oktobra 2021.\tRegion\nDok se broj zaraženih virusom korona povećava, u Srbiji uveliko traje imunizacija trećom dozom vakcine.\nImunolog Borislav Kamenov, objasnio je zašto bi za adekvatan odgovor na vakcinaciju trebalo da obratimo pažnju na zdravstveno stanje organizma kod čoveka.\nKamenov je istakao da je preporučena treća doza 28 dana nakon revakcinacije, zapravo namenjena ljudima koji su veoma slabo odreagovali na imunizaciju, kao i onima koji su u opasnosti od ponovnog zaražavanja.\nMeđutim, imunolog je istakao jednu veoma bitnu stvar, a to je, da je ljudski organizam zapravo odgovoran za adekvatan imuni odgovor.\n“Ja na primer mislim da je tu nekui drugi problem posredi, da vakcina ako ne da odgovor sa dve doze, neće dati ni sa trećom, kao i svakom sledećom. Što se dalje ide, to će organizam dati manji imunološki odgovor” rekao je Kamenov za TV Prva.\n“Nije samo pitanje koliko ćemo puta da damo vakcinu, nego kakav je organizam”\nNavodi da ti ljudi koji se ponovo razbole imaju zdravstvene probleme koji ih onemogućavaju da adekvatno odreaguju na vakcinu.U tu kategoriju spadaju i teški hronični bolsenici, kardiovaksularni bolesnici, kao i oni koji imaju visok krvni pritisak.\n“Spadaju i oni koji nisu teški bolesnici, nego oni koji nekada čak nemaju nikakve simptome, ali imaju metabolički poremećaj, ili imaju problem sa metabolizmom, oštećenje krvnih sudova, imaju gasove i nadimanje, podočnjake, crvene dlanove i prste i to sve govori o lošem krvotoku i dugogodišnje trovanje hranom”, rekao je on.\nDodaje da takvi bolesnici moraju da se kontrolišu, da bi znali šta nije dobro u njihovom organizmu, kao i da je neophodno da im se stanje malo popravi da bi, kako kaže, “imalo smisla vakcinisati ih, jer oni ili ne dobiju nikakav odgovor ili se ponovo razbole”.\n“Praktično nije samo pitanje koliko ćemo puta da damo vakcinu, nego kakav je organizam”, poentirao je imunolog.\nUkazao je da to nije samo situacija koja je aktuelna samo kod nas, nego i u svetu, ali i da onima kojima je neophodna dodatna doza moraju da imaju adekvatnu pomoć radi poboljšanja kvaliteta ogranizma.\n“Mi smo ranije znali da decu vakcinišemo i dva puta ako ne daju adekvatan odgovor na vakcinaciju, ali morali smo da popravimo malo imunski sistem, jer je moguće da im nešto smeta pa da ne mogu da izgrade imunitet. Onda popravimo malo stanje i sve bude dobro”, tvrdi Kamenov. prenosi “Espreso”\nSavetuje da je neophodno prvo proveriti organizam, pa se nakon toga vakcinisati, jer je, kako kaže, “bitan temelj koji se postavlja, jer ako je osoba loše, vakcina im neće pomoći”.\n“Organizam mora malo da se popravi da bi vakcina mogla da deluje, ako mi samo dajemo vakcinu, a nemamo nikakav uvid u stanje organizma, ništa nam ne vredi, tonućemo sve dublje i dublje”, rekao je on.\n“Ako one nisu delotvorne, onda ljudi čuju iz komšiluka da se neko opet razboleo i ako je primio obe doze, time se ništa ne postiže, naše zalaganje onda nema delovanja”, rekao je on.\nZa treće, takozvane buster doze, naveo je da bi kod zdravih ljudi one samo ubrzale proces imunizacije, kao i da vakcina kod njizh sigurno deluje. Međutim, dodaje da merenje anitela nije relevantno, jer kako kaže, postoje i memorijske ćelije.\n“U nekom monetu se smanjuje stvaranj antitela, ali to ne znači da organizam nema memorijske ćelije koje su u suštini ćelije koje mogu vrlo brzo da obezbede odgovarajući odgovor sistema, ni antitela nisu jedina zašitia, ćelijski imunitet je osnova, zato je neophodno konzumirati vitamine i zdravije se hraniti”, rekao je on.\n“Mi smo ovde po malo ušli u jednu sferu jednoumlja, mislimo da je ta vakcina jedino rešenje, ja ne kažem da nije, ali će biti mnogo bolje rešenje ako se imuni sistem popravi malo”.\n“Što ljudi koji su primili vakcine nemaju odgovor na njih – zato što im je organizam loš, imaju problem, a taj problem mora da se reši”, istako je on.\nIzvorni članak: “VAKCINA AKO NE DA ODGOVOR SA DVE DOZE, NEĆE DATI NI SA TREĆOM” – imunolog objasnio zašto!\nPrevious Previous post: Tužilaštvo BiH formiralo predmet protiv Milorada Dodika\nNext Next post: Održana 9. sjednica GV Srebrenik


Fjord – Bankar.me\nAugust 16, 2019 BERZA, CRNA GORA, CRNA GORA, SVE VIJESTI 0\nHotelsko preduzeće Fjord završilo je drugi kvartal sa neto gubitkom od 101,78 hiljada eura, skoro dva puta većim u odnosu na isti prošlogodišnji period.\nMarch 6, 2018 Članci, CRNA GORA, NEKRETNINE, SVE VIJESTI, TURIZAM 0\nNovember 13, 2016 BERZA, CRNA GORA, SVE VIJESTI 0\nHotelsko preduzeće Fjord, čiji je većinski vlasnik Alfa invest, završilo je treći kvartal sa neto profitom od 51.154 eura, što je za oko deset odsto više nego u istom periodu lani, kada je neto dobit iznosila 44,8 hiljada.\nHoteli od obećanih pet, sada čekaju jednu srećnu zvijezdu\nSeptember 26, 2013 SVE VIJESTI, TURIZAM 0\nPrivatizacija putem prodaje na obećanja, potpuno je postigla suprotan efekat i sada kotorski hotel “Fjord” tone, ulcinjski “Galeb” je srušen, a ni traga od početka gradnje novog. Dakle, privatizacija putem prodaje je nesvrsishodna, jer je rađena u nevrijeme, istakao je dekan Fakulteta za turizam u Budvi, Rade Ratković. Obećane zvjezdice …\n„Fjord“ smanjio gubitak\nAugust 22, 2013 BERZA, CRNA GORA, SVE VIJESTI 0\nHotelsko preduzeće „Fjord“ završilo je prvu polovinu godine sa gubitkom od 174.940 eura, skoro tri puta manjim nego u istom periodu prošle. Prema podacima iz izvještaja o poslovanju, koji je objavljen na sajtu Komisije za hartije od vrijednosti, prihodi kompanije po prirodi troška na kraju juna su iznosili 662.350 eura, …\nPoslovanje hotelskih kompanija u prvom kvartalu ove godine\nMay 7, 2013 BERZA, CRNA GORA 0\nHotelska grupa Budvanska rivijera od 1. januara do kraja marta ove godine poslovala je sa gubitkom od 607,4 hiljade eura. Ostvareni rezultat je 14,5 odsto gori nego u uporednom periodu prošle godine, kada je gubitak iznosio 530,2 hiljade. Prema izvještaju o poslovanju za prvi kvartal, objavljenom na sajtu Komisije za …


Šangaj - Grupa Renault otvorila novi dizajnerski centar\nDizajnerski tim Renault grupe sledi svoju strategiju međunarodnog razvoja otvaranjem dizajnerskog centra u Šangaju, koji je već šesti takav centar u svetu\n17. Apr 0\n-Naš novi dizajnerski studio u Šangaju potpuno je u skladu sa strategijom Renault grupe za osvajanje novih kupaca u Kini. U narednim mesecima nameravamo da zaposlimo oko 20 domaćih dizajnera. Ovi talenti će nam pomoći da predvidimo očekivanja kineskih kupaca. Renault Design Center Shanghai će igrati važnu ulogu u dizajniranju budućih lokalnih modela. Takođe će doprineti globalnim projektima Renault Grupe - rekao je Laurens van den Acker, direktor Renault grupe za industrijski dizajn.\nDizajneri će istraživati najnovije trendove\nDizajneri u Design Center Shanghai moći će, kao i njihove kolege u drugim dizajnerskim centrima Grupe, da učestvuju u internim takmičenjima koja se pripremaju za sve projekte Renault grupe.\nPodrška strategiji širenja Renault Grupe u Kini\nSve studije za buduće projekte će imati benefit od multikulturalnog kreativnog pristupa zahvaljujući prisutnosti 32 nacionalnosti u Odeljenju za dizajn grupe Renault.


Seminar za predstavnike udruženja osoba sa posebnim potrebama i gradskih opština | Grupa 484\nBeograd, 11. i 12. jun 2012. godine – Gradska opština Čukarica i Grupa 484 organizovale su seminar „Novine u pružanju socijalnih usluga i uloga lokalne samouprave u odnosu na novi Zakon o socijalnoj zaštiti“. Predstavnici udruženja osoba sa posebnim potrebama i gradskih opština upoznati su sa promenama u sistemu socijalne zaštite nastalim usvajanjem novog Zakona o socijalnoj zaštiti i sa relevantnim strateškim i zakonskim dokumentima.\nNovi koncept unapređenja socijalne zaštite koji se uvodi ovim Zakonom istovremeno znači i jačanje odgovornosti i unapređenje uloge lokalnih vlasti kao i povećanje značaja različitih socijalnih aktera iz javnog, civilnog i privatnog sektora. Koncept pružanja usluga u socijalnoj zaštiti predviđen Zakonom u prvi plan stavlja vrstu i sadržaj usluga kojima se zadovoljavaju potrebe korisnika. Koncept pružanja usluga se zasniva na konceptu ljudskih prava, odnosno prava deteta i uključuje osnaživanje korisnika, članova porodice korisnika i drugih osoba važnih za korisnika. Korisnik više nije samo onaj kome se pružaju usluge, već postaje partner koji ima pravo i mogućnost da bira između više pružaoca usluga.\nNakon seminara otpočet je proces analize i revizije Akcionog plana Gradske opštine Čukarica za osobe sa posebnim potrebama. Ovaj Akcioni plan je napisan 2006. godine i neophodno je njegovo usklađivanje sa relevantnim nacionalnim i strateškim dokumentima i aktuelnim potrebama. Očekujemo da će proces revizije Akcionog plana trajati nekoliko meseci.\nSeminar je realizovan u okviru projekta „INFORM – inkluzija prisilnih migranata” koji finansira Evropska unija a implementiraju Gradska opština Čukarica i Grupa 484.


Čitaoci javljaju: Portir Centra za socijalni rad u Nišu napao doktorku - JUGPRESS\nČitaoci javljaju: Portir Centra za socijalni rad u Nišu napao doktorku\nPostavio: Jugpress 18 Novembra, 2020\nČitaoci Regionalne informatiivne agencije JUGpress javljaju da je portir Centra za socijalni rad u Nišu napao doktorku koja ga je zamolila da preko reda pusti ženu koja je imala traheostomu.\nČitaoci pišu da bog ovog himnog gesta doktorka (iem poznato redakciji) doživela psihičko i fizičko nasilje od ovog radnika obezbedjenja.\nSem uvreda koje joj je uputio čitaoci navode da je ovaj radnik u socijalnoj ustanovi i fizički povredio, o čemu postoji i validna medicinska dokumentacija.\nU izveštaju lekara se navode reči napadnute doktorke da je radnik obezbedjenja uhvatio za desnu nadlakticu i gurnuo niz stepenice.\nPišu nam i da je policija odreagovala na licu mesta i da je radnik obezbedjenja priveden i procesuiran od strane nadleznih organa MUP-a.\nIz niške Policijske uprave je , na pitanja JUGpressa vezana za ovaj dogadjaj, stigao sledeći odgovor:\nPolicija je protiv četrdesetpetogodišnjeg muškarca iz Niša podnela prekršajne prijave iz Zakona o javnom redu i miru i Zakona o ličnoj karti jer je 09. novembra ove godine verbalno napao sugrađanku u Centru za socijalni rad u Nišu i odbio da policijskim službenicima pokaže ličnu kartu .\nTakođe, protiv njega će, po nalogu Osnovnog javnog tužilaštva u Nišu, biti podneta krivična prijava za krivično delo sprečavanje službenog lica u vršenju službene radnje jer je u prostorijama Policijske uprave u Nišu odgurnuo policijskog službenika.


220 miliona eura za razvoj dubrovačkog aerodroma\nby Redakcija - 03/04/2015 0\nVlada Hrvatske je odobrila finansiranje projekta Razvoj aerodroma u Dubrovniku, a troškove će osim nje snositi i Evropska komisija te sami aerodrom.\nVlada Hrvatske je danas donijela odluku o finansiranju projekta “Razvoj aerodroma Dubrovnik”, ukupne procijenjene vrijednosti 220 miliona eura, kojom omogućuje Upravi sklapanje ugovora s izvođačima radova, javlja Hina.\nRadovi bi, prema riječima ministra pomorstva, prometa i infrastrukture Siniše Hajdaša Dončića, trebali početi u maju i junu i potrajati do 2019. godine.\nMinistar objašnjava da je Evropska komisija, odnosno Glavna uprava za tržišnu konkurenciju, najviši iznos za sufinansiranje javnim sredstvima odredila u iznosu 145 miliona eura.\nDanašnja Vladina odluka odnosi se na osiguranje finansiranja najviše do tog iznosa, dok je sami aerodrom u Dubrovniku obavezan osigurati preostali iznos 75 miliona eura, uključivši i PDV.\nIzgradnja i dogradnja objekata\nRačuna se da će glavnina ukupnih sredstava biti pokrivena novcem iz fondova Evropske unije.\nPremijer Hrvatske Zoran Milanović je kazao kako se u dubrovački aerodrom ulaže gotovo jednak iznos kao u zagrebački, te da će glavnina ulaganja biti pokrivena iz evropskih fondova.\nProjekt obuhvata izgradnju i dogradnju objekata, što uključuje uzletno-slijetnu stazu, staze za vožnju i stajanje, osnovne staze, postrojenje za skladištenje gorivom, objekte za prihvat i otpremu te rekonstrukciju i izgradnju kompleksa putničkog terminala.\nTu su uključeni i objekti spasilačko-vatrogasne službe, upravne zgrade, sistema vodosnadbijevanja, odvodnje i rukovođenja otpadom, elektrosnadbijevanje, kao i izgradnja objekata na “zemaljskoj strani”, što uključuje pristupne ceste i parkirališta za automobile i autobuse.\nPredviđena je i nadogradnja različitih objekata za potrebe snadbijevanja i podrške, uključujući izmještanje postrojenja za skladištenje i snadbijevanje gorivom, poboljšanje elektroprenosnog sistema, poboljšanje spasilačko-vatrogasne službe i dogradnju raznih servisnih građevina.\nVlada: Za refinansiranje dugova moguće zaduživanje i…\nZa puteve, prugu i aerodrom skoro 790 miliona eura\nVladina investiciona komisija utvrdila listu od 36…\nVlada se zadužila 875 miliona eura\nOznake aerodrom Dubrovnik razvoj ulaganje\nPada rejting McDonalds-a\nRusi duguju 3,2 milijarde eura za struju


Finansijska funkcija u preduzecu - Seminarski Diplomski Radovi\nDatum i vreme: 29-06-2022, 11:04 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadzment proizvodnje / Finansijska funkcija u preduzecu\nFinansijska funkcija u preduzecu\n1.FINANSIJSKA FUNKCIJA U PREDUZECU\nSa aspekta teorije sistema preduzeće se može objasniti kao organizacini sistem sa svim njegovim karakteristikama. To znači, da se preduzeće da opisati kao otvoren, dinamicki, stohastički i ciljno usmeren poslovni sistem.\nZa nesmetano odvijanje poslovnog procesa je najvažnija stabilnost poslovnog sistema. aNa stabilnost poslovnog sistema najčešće najveći uticaj ima prisutnost konflikta između ciljeva pojedinih podsistema poslovnog sistemaa.\nZbog toga poslovni sistem treba da uskladi ciljeve pojedinih podsistema u sinergijsku celinu, i na taj način onemoguci negativne tendencije konfliktnih ciljeva, koji se, ako su neusklađeni, negativno odražavaju na stabilnost sistema kao celine.\nSavremeno preduzece predstavlja manje ili vise složenu drustveno-ekonomsku kategoriju sa definisanim ekonomskim ciljevima i zadatcima.\nPreduzeće je, prema tome, složen poslovni sistem čiji je osnovni cilj i zadatak obavljanje određenih poslova u sklopu njegove individualne reprodukcije kao dela integralne društvene reprodukcije.\nPreduzeće je složen poslovni sistem, jer se unutar njegove individualne reprodukcije izvršava složen privredni zadatak, u vezi s tim i unutrašnja podela rada.\nU okviru jedinstvenog poslovnog sistema mogu se identifikovati sledeća tri podsistema: izvođački, informacioni i upravljački.\nU izvođačkom podsistemu obavljaju se osnovne poslovne funkcije: kadrovska, nabavna, proizvodna, prodajna i finansijska.\nInformacioni podsistem obuhvata informacione funkcije koje se onose na procesiranje podataka o budućnosti, o prošlosti, kao i kontrolu i analizu podataka.\nUpravljački podsistem obuhvata sledeće funkcije: planiranje proizvodnih procesa, organizaciju i kontrolu izvršenja peoizvodnih zadataka.\nIntegrani zadatak preduzeća se ostvaruje putem jednog funkcionalno-organizacionog mehanizma, koji se kao celina naziva složeni dinamički poslovni sistem.\nPreduzeće je složen dinamički sistem i svaka funkcija sa svojom unutrašnjom organizacijom i tehničkim instumentima predstavlja deo tog složenog poslovnog sistema, pa se može amatrati posebnim prostim, ili manje složenim sistemom ( odnosno podsistemom).\nFINANSIJSKA FUNKCIJA KAO PODSISTEM POSLOVNOG SISTEMA (PREDUZEĆA)\nFinansijska funkcija svestrano je ukljucena u okviru procesa individualne reprodukcije, u delovanje svih ostalih funkcija.\nSa stanovišta organizacije, proces reprodukcije započinje nabavkom, a završava se prodajom. Početna i završna faza su u novčanom obliku, a novac je trebalo pribaviti ili imati , a takođe pod izvesnim uslovima i vraćati. Preoblikovanje novca u procesu reprodukcije vrši se cirkulacijom sredstava dok je problem nabavke posedovanja i vraćanja novca iz domena finansijskih odnosa.\nCentralna kategorija finansijske funkcije je novac u svim njegovim osnovnim ulogama: melila vrednosti, posrednika razmene, platežnog sredstva, čuvara vrednosti, i raspodelioca društvenog proizvoda.\nDakle finansijski odnosi jesu odnosi između ljudi, organizacija i drištva koji proističu iz značaja novca u svim njegovim nabrojanim ulogama.\nKada su u pitanju pojedine faze procesa individualne reprodukcije, onda se novac javlja u pomenutim funkcijama:\na)\tu fazi pribavljanja pojedinih faktora poslovno-proizvodnog procesa novac dejstvuje u obe svoje funkcije. On je merilo vrednosti pri kalkulaciji izvršenih nabavki, a istovremeno je i sredstvo plaćanja u smislu novčanog izmirivanja ugovorenih kupoprodajnih obaveza prema dobavljačima.\nb)\tU fazi proizvodnje novac uglavnom funkcioniše kao merilo vrednosti pri utvrđivanju vrednosti troškova u proizvodnji i pri kvantificiranju vrednosti rezultata proizvodnje.\nc)\tU fazi prodaje (razmene) novac ima, takođe, dvostruku funkciju: kao merilo vrednosti pri vođenju i definisanju – kalkulaciji cena sopstvenih proizvoda i usluga, i kao sredstvo plaćanja pri naplati gorovih proizvoda i usluga od kupaca i korisnika.\nd)\tU fazi raspodele novac isto tako dvostruko fungira kao merilo vrednosti pri utvrđivanju ostvarene bruto dobiti.\ne)\tKao sredstvo plaćanja pri dodeljivanju novčanih iznosa pojedinim participantima u raspodeli dobiti (podmirenje opšte i zajedničke potrošnje).\nODNOS FINANSIJSKE FUNKCIJE I OSTALIH FUNKCIJA U PREDUZEĆU\nPlan je instument preko koga se uspostavlja prva faza između finansijske funkcije i komercijalne funkcije, odnosno nabavke i prodaje.\nSve veci značaj imaju informacije o raspoloživim novčanim sredstvima za nabavku, pri čemu je potrebna stalna saradnja i provera nabavne službe da l su sredstva obezbeđena za određene veće odnosno pojedinačne nabavke.\nIzmeđu finansijske funkcije i nabavke treba da se ostvaruje stalna saradnja u vezi sa plaćanjem obaveza dobavljačima.\nFinansijaska služba ostvaruje saradnju s nabavnom službom i u vezi sa ostvarenjem naknadnih popusta vezanih za nabavku a koji su uslovljeni obimom nabavke po količini i vrednosti.\nODNOS FINANSIJSKE FUNKCIJE I PRODAJE\nSaradnja finansijske funkcije i prodaje započinje planiranjem sredstava za finansiranje zaliha gotovih proizvoda i finansiranje potreživanja od kupaca i potraživanja po robnim i potrošačkim kreditima.\nDrugo značajno područje saradnje finansijske funkcije i prodaje odnosi se na praćenje naolate potraživanja za prodate proizvode, robu i usluge.\nNa osnovu navedenih podataka finansijska služba prati naplatu potraživanja od kupaca, raspodeljuje naplaćeneiznose po osnovu zajedničkog proizvoda, odnosno zajedničkog prihoda, prati ostvarivanje uslova za odobravanje naknadnih popusta u vezi s prodajom proizvoda, odnosno robe, ili daje odgovarajuće informacije prodaji na osnovu kojih prodaja odobrava te popuste.\nSaradnja finansijske funkcije i prodaje ostvaruje se na području informisanja prodaje o iznosima potraživanja od kupaca koji nisu naplaćeni, odnosno obezbeđeni u zakonskom roku, zatim o razlikama u stanju potraživanja od kupaca, a naročito ako te razlike potiču iz osnova nerešenih reklamacija na cenu ili druge uslove prodaje (kvalitet, oštećenje u transportu i sl.).\nODNOS FINANSIJSKE FUNKCIJE I PROIZVODNJE\nZadatak proizvodne funkcije jeste da proizvodi određenu vrstu proizvoda, određenog kvaliteta i količine, i uz odgovarajuće utroške živog i minulog rada, odnosno uz najmanje troškove.\nOdnosi finansijske funkcije i proizvodnje realizuju se kao odnosi finansijske službe i službe proizvodnje, u zavisnosti od toga koje koje službe u okviru proizvodnje dejstvuju, odnosno koje zadatke obavljaju.\nU vezi s tim treba imati u vidu da je proces organizovanja preduzeća u oblasti materijalne proizvodnje propraćen i tendencijom obrazovanjaodređenih službi u preduzeću.\nSaradnja finansijske i proizvodne funkcije ostvaruje se naročito na području angažovanja obrtnih sredstava u zalihama materijala, nedovršene proizvodnje, poluproizvoda i delova gotovih proizvoda.\nODNOS FINANSIJSKE I RAČUNOVODSTVENE FUNKCIJE\nRazgraničenjem finansijske i računovodstvene funkcije, došlo je i do promena u njihovim odnosima. U najkraćim crtama, odnosi finansijske računovodstvene funkcije u svakodnevnom poslovanju ogledaju se u sledećem:\n•\tIzveštaji finansijske službe o primljenim i izdatim instrumentima obezbeđivanja plaćanja služe kao podloga za knjiženje u knjigovodstvu, pa ih svakodnevno ona mora dostavljati knjigovodstvu;\n•\tObračuni kamata na korišćene kredite i zajmove\n•\tUkoliko se likvidacija ulaznih faktura vrši u finansijskoj službi, odnosno ukoliko ona vršiisplatu obaveza prema dobavljačima na osnovu fakture;\n•\tRačunovodstvene informacije i izveštaje (bilansi stanja, bilansi uspeha, stanja potraživanja od kupaca i obaveza prema dobavljačima,..);\nODNOS FINANSIJSKE I KADROVSKE FUNKCIJE\nDodirnr tačke kadrovske i finansijske funkcije nalaze se, npr. u vezi sa preduzimanjem novih investicija vezanih za proširenje kapaciteta, ili pak uvodjenja nove opreme, tehnologije i na tome zasnovanog blagovremenog obezbeđenja adekvatne kadrovske strukture.\nOdređene finansijske informacije o kretanju ukupnog prihoda, troškova poslovanja i dobiti u jednom proteklom vremenskom periodu mogu upućivati na potrebu za što racionalnijim korišćenjem postojećeg kadrovskog potencijala.\nKretanje produktivnosti, ekonomičnosti i rentabilnosti poslovanja, putokaz je za definisanje ciljeva kadrovske politike buduceg perioda vezanih za eventualnu izmenu kadrovske strukture, rad na kontinuiranom usavršavanju kadrova i prilagođavanju radnih uslova kadrovima.\nODNOS FINANSIJSKE I MARKETING FUNKCIJE\nNeophodnost praćenja i zadovoljavanja potreba, želja i ukusa postojećih i potencijalnih potrošača, na jednoj strani, kao i obezbeđivanje finansijske podloge za takvu poslovnu orijentaciju, na drugoj, osnovne su dodirne tačke marketing i finansijske funkcije.\nFinansijska funkcija ima još jedan važan zadatak – da marketing funkciju usmeri u pogledu korisnika, tj. segmenta potrošača kojima treba prvenstveno da plasira svoje proizvode, odnosno usluge.\nODNOS FINANSIJSKE I DRUGIH FUNKCIJA\nTačnije, analitičko-planska funkcija daje finansijskoj funkciji potrebne informacije o planovima razvoja i tekućoj aktivnosti, te ove dve funkcije međusobno sarađuju u fazi sastavljanja planova.\nFinansijaka funkcija ima uspostavljene odnose sa funkcijom istraživanja i razvoja. Reč je o saradnji pri izradi predloga srednjoročnog i godišnjeg plana razvoja i utvrđivanja mogućnosti ulaganja.\nSa funkcijom za opšte i pravne poslove, koja priprema materijale za organe upravljanja, stara se za sprovođenje odluka organa upravljanja i poslovnih ugovora, finansijska funkcija sarađuje i održava stalnu vezu preko poslova prinudne naplate potraživanja, regulisanja materijalno-finansijskog poslovanja itd.\n4.Finansijska politika preduzeća\nPredstavlja kompleksnu aktivnost koja se na području finansijkog poslovanja sprovodi u odredjenom vremenu koristeći se odredjenim metodama, principima i sredstvima, a sve to u cilju ostvarenja najpovoljnijih efekata u oblasti finansijskog poslovanja preduzeća. Samim tim koncipiranje i utvrdjivanje strategije i taktike dugoročnog i srednjoročnog delovanja finansijskog poslovnog sistema kao dela složenog dinamičkog sistema naziva se finansijskom politikom.\nSuština problematike finansijske politike je u sledećem:\notkrivanje i fiksiranje postojećih i potencijalnih problema finansijskog karaktera koji objektivno mogu da ometaju realizaciju planiranih finansijskih konstrukcija u budućem poslovanju organizacije.\nsistemsko proučavanje karaktera finksiranih problema, istraživanje mogućih puteva za njihovo pravovremeno rešavanje i predlaganje metoda i mera za njihovo otklanjanje u svrhu optimalne realizacije svih planiranih finansijskih konstrukcija i operacija, kao značajnih komponenata efikasne realizacije kompleksne poslovne politike organizacije.\nSloženost i klasifikacija finansijske politike\nŠirok dijapazon finansijskih poslova i problema implicira i širok domen finansijske politike. Zbog toga moraju da se koncipiraju brojne parcijalne finansijske politike.\nSobzirom na osnovna područja delovanja finansijske politike može se govoriti o:\npolitici pribavljanja finansijskih sredstava,\npolitici finansiranja proste i proširene reprodukcije,\npolitici plasmana finansijskih sredstava,\npolitici zajedničkih ulaganja,\npolitici stvaranja finansijskih rezervi,\npolitici finansiranja obrazovanja kadrova,\npolitici utvrđivanja i raspodele ukupnog prihoda i dobiti,\npolitici poslovanja na finansijskom tržištu i\npolitici finansijske stabilnosti.\nSve ove parcijalne finansijske politike su delovi integralne finansijske politike preduzeća. Izmedju njih deluje zakon povretne sprege tako da vrlo često parcijalne politike dimenzionišu i struktuiraju integralnu finansijsku politiku i obratno.\nFinansijska politika se može podeliti prema:\nvremensko-genetičkom aspektu na: politiku finansiranja, investicionu politiku, tekuću finansijsku politiku i prema nekim autorima možemo dodati politiku osnivanja.\nvremenskom aspektu na: dugoročnu politiku strukture i kratkoročnu politiku likvidnosti.\nzadacima finansijske funkcije na: politiku nabavke, politiku upotrbe, politiku upravljnja kapitalom.\nNa osnovu kriterijuma dinamičnosti moguća je klasifikacija finansijske politike na osnovnu, tekuću i razvojnu finansijsku politiku.\nPosebno područje problematike finansijske politike jesu faktori finansijske politike. Njihovo nepoznavanje može da uslovi sasvim pogrešno i nerealno koncipiranje osnovnih pravaca i aspekata finansijske politike.Sve relevantne faktore ove politike možemo podeliti na interne i eksterne.\nInterni faktori finansijske politike su oni koji se nalaze i objektivno deluju u samom preduzeću. Najvažniji su:\nusvojena globalna poslovna politika,\nusvojen plan i program dugoročnog i srednjoročnog razvoja,\nstepen korišćenja kapaciteta,\nkvalifikovna struktura zaposlenih,\npolitika internih cena\nstepen likvidnosti i zaduženosti i td.\nEksterni faktori su oni koji paralelno sa internim egzistiraju i zakonomerno deluju u uzem i sirem društvenom i privrednom okruženju, a veoma utiču na realnost i konzistentnost koncepta finansijske politike. Najvažniji su:\nPoslovni plan -budžetiranje i finansijska kontrola zekan 0 2,315 09-09-2010 04:22 PM\nBudžetiranje i finansijska kontrola Vesnica 0 1,804 05-07-2010 09:38 PM


Zvezda sa Bragom na “Marakani” otvara grupnu fazu – Sport News Magazin\nNASLOVNA/FUDBAL/EUROKUPOVI/Zvezda sa Bragom na “Marakani” otvara grupnu fazu\nZvezda sa Bragom na “Marakani” otvara grupnu fazu\nFudbaleri Crvene zvezde će prvi meč u Ligi Evrope odigrati na svom stadionu protiv Brage, 16. septembra od 18.45.\nCrveno-bijeli će se petu godinu zaredom takmičiti u grupnoj fazi nekog evropskog takmičenja. Žrijebom u petak je određeno da će ekipa Dejana Stankovića u Ligi Evrope igrati u grupi F protiv Brage, Ludogoreca i Mitjilenda.\nPoslije premijere u Beogradu, uslijediće dva gostovanja – 30. septembra će ići na megdan Ludogorecu, dok će 21. oktobra gostovati Mitjilendu.\nVicešampion Danske će potom doći u Beograd 4. novembra, dok će bugarski predstavnik gostovati na „Marakani“ 25. novembra. Grupnu fazu će Zvezda završiti 9. decembra gostovanjem Bragi.\nREVOLVERAŠKI OBRAČUN Kos - Toromanović 14:13\nCicipas bi da bude na Novakovom nivou


Radio Tivat | Obustavljena sanacija Palaca do pribavljanja konzervatorskih uslova\n27 феб Obustavljena sanacija Palaca do pribavljanja konzervatorskih uslova\nPosted at 12:15h in Društvo, Kultura, Opština\tby\tNela\nOpština Tivat zaustavila je radove na sanaciji palaca kapetana Nikolića u Donjoj Lastvi do pribavljanja konzervatorskih uslova od Uprave za zaštitu kulturnih dobara. Kompanija GKM iz Podgorice, odabrana na nedavno završenom tenderu Opštine Tivat, trebalo je da ove radove realizuje na osnovu predmjera radova, rekli su iz Opštine, ne objašnjavajući kako je moguće da je urađen predmjer ili predračun, ako tome nije prethodila izrada projekta sanacije Palaca.\nRadnici kompanije GKM su početkom sedmice započeli radove na čišćenju dijela fasade i prvog sprata kamene zgrade. Pored ulaza i stepeništa koje vodi do prvog sprata, za potrebe ulaza na drugu etažu izbijena je ograda na terasi, te su radnici u objekat ulazili preko šuta, u kojem se između ostalog nalaze segmenti kamene plastike nekada reprezentativnog kapetanskog palaca.\nOpština Tivat je sa kompanijom GKM zaključila ugovor o radovima na sanaciji Palaca, odabravši je na tenderu temeljem najpovoljnije ponude, te shodno ovom ugovoru za taj posao izdvaja 80.960,00 eura, a GKM ima rok od 40 dana da završi posao.\n“Započeli su radovi raščišćavanja terena i uklanjanja niskog i visokog rastinja na samom objektu, kao i čišćenje urušene krovne konstrukcije,” rekli su iz Opštine, ali nisu odgovorili na novinarsko pitanje zbog čega na predmetnoj lokaciji nije istaknuta tabla sa informacijama o gradilištu, iako je to zakonska obaveza. Nisu odgovorili ni na pitanje ko vodi računa o adekvatnom deponovanju segmenata kamene plastike, koji su vidljivi u građevinskom otpadu oko Palaca.\nIz Opštine kažu da za potrebe sanacije nisu izrađivali konzervatorski projekat, ali sada, imajući u vidu njegovu vrijednost prepoznatu kroz plansku dokumentaciju, zaustavljaju radove do pribavljanja konzervatorskih uslova.\nNa vrijednost objekta i neadekvatan pristup njegovoj sanaciji predsjednika Opštine Tivat i Sekretarijat za kulturu i društvene djelatnosti upozorila je početkom sedmice arhitekta Marija Nikolić. Nikolić je podsjetila da je Regionalni zavod za zaštitu spomenika kulture Kotor 1998. godine izvršio istraživanje sažeto u elaboratu pod nazivom „Stambena arhitektura tivatskog zaliva“ – predlog za stavljanje pod režim predhodne zaštite, koje je obuhvatilo i stambeni kompleks kapetana Nikolića u Donjoj Lastvi. Procedura stavljanja pod punu zaštitu i upisa u Registar kulturnih dobara nije dovedena do kraja, ali se Regionalni zavod u svojim administrativnim postupanjima prema obračenim objektima nadalje ipak odnosio u skladu sa njihovim kulturno istorijskim vrednostima, naglasila je Nikolić.\n“Kulturno – istorijska vrijednost Palaca je očita i nesporna, pa je potrebno kod svih fizičkih radnji na njegovoj obnovi voditi se Zakonom o zaštiti kulturnih dobara,” upozorila je nadležne arhitekta Nikolić, naglašavajući da su ovim Zakonom definisane konzervatorske mjere i propisane procedure vezane za njihovo provođenje, izradu konzervatorskih projekata i vršenje nadzora prilikom izvođenja radova.\nNikolić je apelovala da se radovi zaustave prije nego se izvrši arhitektonska analiza i istraživanje istorijske dokumentacije i pribave konzervatorski uslovi Uprave za zaštitu kulturnih dobara.\nNakon prijema novinarskih pitanja i obustave radova, iz Opštine Tivat obavještavaju da su, imajući u vidu da je Urbanističkim projektom Donja Lastva Palac tretiran kao jedan od objekata koji ima posebnu istorijsku i arhitektonsku vrijednost, pokrenuli postupak pribavljanja odgovarajućih konzervatorskih uslova.\nStandardna procedura izrade projekta nalagala je Direkciji za investicije da proces započne tražeći urbanističko-tehničke uslova od Sekretarijata za uređenje prostora i održivi razvoj. S obzirom da je u pitanju zaštićena ambijentalna cjelina Donja Lastva, te da je kroz plansku dokumentaciju prepoznata vrijednost Palaca kao pojedinačnog objekta, Urbanizam je bio u obavezi da se za potrebe izdavanja UT uslova obrati Upravi za zaštitu kulturnih dobara za izdavanje konzervatorskih uslova. Tek na osnovu toga izdaju se UT uslovi, na osnovu kojih se pristupa izradi projekta.\nOstaje nejasno kako je Direkcija za investicije Opštine Tivat raspisala tender, birala ponuđača i pristupila radovima adaptacije objekta u skladu sa predmjerom radova, kad se predmjer, odnosno predračun izračunava na osnovu detalja istaknutih u izvedbenom projektu. Nije jasno ni da li je Direkcija za investicije uopšte izradila takav projekat prije raspisivanja tendera.\nImajući u vidu nespornu kulturno istorijsku vrednost objekta, bitno je naglasiti da u ovakvim poslovima i projektant, i izvođač radova, kao i nadzorna služba, moraju posjedovati konzervatorsku licencu.


Daimlerova lista za odstrel proširena na 15.000 ljudi - Auto Republika\nŠindlerova lista bi bila dobar protivotrov radničkog sindikata\nNemački proizvođač luksuznih automobila Daimler pooštrava mere iz programa štednje pa će tako u sklopu realizacije istog, ukupno do 15.000 duša biti onespokojeno zbog gubitka radnog mesta, preneo je danas ugledni nemački list Handelsblatt, pozivajući se na izvore unutar same švapske kompanije.\nPre par meseci smo preneli izjave rukovodstva giganta iz Štutgarta u kojima je iznet plan prema kome se namerava otpustiti do 10.000 radnika koncerna kako bi se došlo do uštede od 1,4 milijrdi evra do kraja 2022. godine. Kao što čitamo, sada su se želje upave Daimlera raspalile, pa će na ulicu 50% više radnika od prvobitno planiranog kontigenta.\nZa prekosutra je zakazana godišnja konferencija na kojoj se očekuje da bude saopšten inoviran plan štednje, navodi se još u nemačkom listi. Dodaje se i da će Ola Kelenijus, izvršni direktor Daimlera govoriti o ukidanju, ili barem smanjenom nivou ulaganja u projekte koji generišu gubitke, a koji nisu deo izvorne delatnosti kompanije.\nPortparol Daimlera nije želeo da prozbori ni reč na temu o kojoj ga je novinar Handelsblatta upitao.\ntags: mercedes Ola Kelenijus otkazi Mercedes program štednje Daimler\nprevious Renault u Poljskoj ostavio na cedilu Makrona\nnext Ducati predstavio najmoćniji motocikl u svojoj istoriji\nI onda je Karlos Gon kriv…\nZaista se taman oblak nadvio nad zaposlenima u (tradicionalnoj) auto industriji.


Kada za cilj imate poboljšanje kapaciteta i mogućnosti mladih i omladinskih nevladinih organizacija u cijeloj Bosni i Hercegovini onda nastane projekat „Bolji parlamenti-jača demokratija“. Kroz uticaj na parlamentarne procese koji se tiču specifičnih pitanja mladih, projekat će doprinijeti transparentnosti i odgovornosti državnog i entitetskih parlamenata, kako je i zamišljeno u Institutu Perpetuum mobile.\nMladi ljudi iz 10 različitih opština/gradova, 10 omladinskih centara/organizacija, nova saznanja o političkom sistemu i načinu učešća mladih u demokratskim procesima, sve to čini ovaj projekat kvalitetnom cjelinom.\nCentri/organizacije angažuju 20 vršnjačkih edukatora/ica koji su obučeni da organizuju i sprovode radionice na teme boljeg razumijevanja demokratskih procesa i aktivnog učešća građana. U svakom gradu/opštini su organizovane po 4 radionice, kroz koje prolaze dvije grupe od po 20 mladih. Jedan od alata na kome su zasnovane same obuke je i priručnik „AKTIVIRAJ“ kreiran u sklopu projekta tokom novembra i decembra 2015. godine.\nProjekat podržava Ambasada Holandije u Sarajevu kroz MATRA program i realizuje se do kraja 2017. godine. Ono što je usledilo kao završna faza ovog projekta, jesu upućene inicijative za uspostavljanje šeme prvog zaposlenja u saradnji sa Narodnom skupštinom RS, Parlamentom BiH i Parlamentarnom skupštinom FBiH.\n„Duh demokratije ne može biti nametnut spolja. On mora izrasti iz unutrašnjosti naroda.” Upravo iz tog razloga, ispisujemo još jednu pozitivnu priču sa mladima, jer ne zaboravite, “Bolji parlamenti – jača demokratija”!\nPosjeta Parlamentu FBiH


Kofi Anan pozvao na brzo i mirno rješenje spora oko nuklearnih programa Sjeverne Koreje i Irana\nMinistri vansjkih poslova EU se sastaju u Briselu kako bi se dogovorili o paketu trgovinskih i političkih olakšica uz pomoć kojeg se nadaju da će ubijediti Iran da surađuje u istrazi UN-a o iranskom nuklearnom programu.\nEvropske diplomate kažu da ovaj paket olakšica žele predočiti stalnim članicama Vijeća sigurnosti UN-a i Njemačkoj na sastanku u Londonu u petak. Šef vanjske politike EU Javier Solana je kazao da se ovaj, kako ga je nazvao, ”značajan paket”, odnosi na nuklearna pitanja, ekonomska i vjerovatno, pitanja sigurnosti.\nSjedinjene Države i njihovi evropski saveznici se zalažu za rezoluciju Vijeća sigurnosti kojom bi se Iran obavezao da prekine sa aktivnostima obogaćivanja uranijuma. Teheran tvrdi da ovaj program koristi za proizvodnju električne energije.\nGeneralni sekratar Un-a Kofi Anan je pozvao na brzo i mirno rješenje spora po pitanju nuklearnih programa Sjeverne Koreje i Irana. Gospodin Anan je ove komentare iznio danas nakon što se sreo sa južnokorejskim ministrom vanjskih poslova Ban Ki-moon-om u Seulu. Generalni sekretar UN-a je kazao da su nastojanja da se uhvati u koštac sa nuklearnom proliferacijom postala kompliciranija jer je pažnja međunarodne zajednice podijeljena , te Sjeverna Koreja se više ne nalazi u glavnom fokusu. Sjeverna Koreja je saopćila da ima nuklearne bombe i da ih proizvodi još više, usprkos ranijim zahtjevima da ne razvija takvo naoružanje.


Trenutno: Partnerstva i mreže OCD\nMladi istraživači su osnivači i/ili članice brojnih mreža OCD koje se bave životnom sredinom:\nNatura 2000 Resursni centar Srbije – mreža NVO koje se bave zaštitom prirode i čiji je cilj adekvatno uspostavljanje i upravljanje ekološkom mrežom Natura 2000 u Srbiji. Mreža broji 56 organizacija članica a Mladi istraživači Srbije su sekretarijat mreže.\nKoalicija 27 je mreža organizacija koje su aktivne na praćenju procesa vezanih za poglavlje 27 u EU integracijama;\nZelena stolica je mehanizam za uključivanje organizacija civilnog društva u sednice Odbora za životnu sredinu Skupštine Srbije. Zelena stolica nije formalna mreža ali okuplja preko 50 organizacija koje su zainteresovane za saradnju sa Skupštinskim odborom. Centar modernih veština, Beogradski fond za političku izuzetnost i Mladi istraživači Srbije koordinišu Zelenu stolicu.\nSEKO životna sredina i klimatske promene – uloga SEKO životna sredina i klimatske promene je da bude aktivna i konstruktivna u procesu programiranja, praćenja i izveštavanja o sredstvima EU i razvojnoj pomoći Republici Srbiji.MIS je koordinator ove mreže.\nKlimatski forum je mreža organizacija koje se bave problemom klimatskih promena, podizanjem svesti i adaptacijama na klimatske promene. Mladi istraživači Srbije su članica mreže.\nMreža Arhus centara Srbije – Mladi istraživači Srbije su uspostavili programsku celinu Arhus centar Novi Beograd u novembru 2015. godine i tada su započeli intenzivnu saradnju sa ostalim Arhus centrima u Srbiji.\nNa međunarodnom nivou Mladi istraživači Srbije su članica mreža:\nCEEweb for Biodiversity, mreža organizacija iz centralno-istočne Evrope sa sedištem u Budimpešti. Mreža je usmerena na zaštitu biodiverziteta i na primenu EU direktiva.\nSEENET – South East Europe Network for Energy and Transport koja okuplja organizacije iz regiona koje se bave životnom sredinom ali deluju u oblastima energetike i transporta.\nYEE –Youth for Environment in Europe je mreža čije je sedište u Pragu. Ova mreža ima za cilj da podstakne učešće mladih u zaštiti životne sredine.\nBioNET – Regional Network of Biodiversity Related Civil Society Organisations koja okuplja organizacije iz Hrvatske, Bosne i Hercegovine, Srbije, Makedonije, Crne Gore i Albanije.


! /Preokret: Izvršni odbor pružio podršku Prosinečkom, ostaje na klupi Zmajeva / Radio Sarajevo\n10. 09. 2019. u 17:07:00 Fena\n"Razgovarao sam sa predsjednikom nakon utakmice, imam i podršku ljudi iz Izvršnog odbora. Odlučio sam da ne razočaram te ljudi te ću i dalje biti selektor", izjavio je Prosinečki nakon sjednice IO.\nNa današnjoj sjednici Izvršnog odbora Nogometnog saveza BiH u Sarajevu analizirani su dosadašnji rezultati "A" selekcije u kvalifikacionim utakmicama za Evropsko prvenstvo 2020. godine.\nPosebna pažnja posvećena je analizi rada stručnog štaba "A" selekcije, s obzirom na to da je selektor Robert Prosinečki nakon završetka utakmice sa reprezentacijom Armenije u medijima najavio svoju ostavku u daljem radu. Kako u formalno pravnom smislu ostavka selektora nije dostavljena u pisanoj formi, na sjednici su razmatrane sve relevantne okolnosti po prednjem pitanju.\nNakon analize i definisanja mogućih uzroka koji su doveli "A" selekciju u težak položaj ostvarenja direktnog plasmana kroz kvalifikacije na EURO 2020, otvorena je diskusija u kojoj su učestvovali članovi Izvršnog odbora.\nNapravljen je okvirni plan rada za naredni period sa ciljem iznalaženja najboljih rješenja u pravcu ostvarenja postavljenog zadatka, plasmana "A" selekcije na Europsko prvenstvo 2020. godine. Sagledavanjem objektivne situacije i trenutnog stanja, te uzimajući u obzir realne okolnosti i kvalitetne argumente, donesen je zaključak da Izvršni odbor daje punu podršku selektoru Robertu Prosinečkom do kraja kvalifikacionog ciklusa za EURO 2020, kako je definisano potpisanim ugovorom.\nTagovi: Robert Prosinečki fudbalska reprezentacija BiH selektor trener Nogometni savez BiH


Spektakularan prijem za šampione u Metropolu!\n20. juni 2019. | četvrtak |\n[sigplus] Critical error: Image gallery folder galerije/priznanja2017metropol is expected to be a path relative to the image base folder specified in the back-end.\nDodeljena priznanja i nagrade najboljima u auto, moto i karting sportu za 2017. godinu\nU organizaciji Auto-moto saveza Srbije (AMSS), Sportskog auto i karting saveza Srbije (SAKSS) i Moto saveza Srbije (MSS), u hotelu Metropol Palace u Beogradu, proglašeni su najbolji takmičari u auto, moto i karting sportu za proteklu sezonu i tom prilikom su uručene medalje svima koji su ostvarili vrhunske rezultate u 2017. godini. Ovu tradicionalnu dodelu nagrada pred mnogobrojnim zvanicama i uz spektakularan program, otvorili su predsednik AMSS i MSS Mirko Butulija, predsednik Međunarodne automobilske federacije (FIA) Žan Tod, kao i predsednik Međunarodne moto federacije Evrope (FIM Europe) dr Srb Wolfgang.\nZahvaljujući zajedničkom radu SAKSS, MSS i AMSS ovogodišnje proglašenje podignuto je na viši nivo u odnosu na prethodne godine, što prdstavlja izraz poštovanja prema sve uspešnijim šampionima u auto,moto i kartingu.\nUložili smo dosta napora kako bi naša zemlja imala svog predstavnika na najprestižnijim moto trkama izdržljivosti na svetu, a sada možemo da se pohvalimo da Srbija konačno ima i svoju reprezentaciju u kartingu, sačinjenu od najmlađih dečaka i devojčica uzrasta 7-15 godina, koji će u predstojećoj sezoni nastupati na šampionatu Centralno-evropske zone (CEZ). Cilj nam je da u naredne dve godine omogućimo da takmičenja budu samoodrživa, te da sva sredstva usmerimo na obuku funkcionera, sudija i promociju auto, moto i karting sporta, kako bismo imali dovoljan broj takmičara u svim disciplinama, istakao je Butulija i zahvalio se predstavnicima vlade Republike Srbije, a posebno Ministarstvu odbrane i Ministarstvu omladine i sporta, kao i predstavnicima auto moto saveza i klubova iz regiona.\nČestitam svim šampionima ove svečane ceremonije dodele nagrada, kao i organizatorima ovog događaja. FIA će nastaviti da podržava vašu zemlju, obrati se Žan Tod u video poruci.\nPohvalivši organizatore, predsednik FIM Europe Wolfgang Srb se zahvalio se svima na divnoj atmosferi i poželeo puno sreće u daljem radu.\nMinistar odbrane Aleksandar Vulin ovom prilikom primio je specijalno priznanje za izuzetan doprinos u razvoju auto, moto i karting sporta u Srbiji. Saradnja sa AMSS je i do sada bila uspešna, a nastojaćemo da je kroz zajedničke projekte još više ojačamo, istakao je Vulin zahvalivši se AMSS i predsedniku Mirku Butuliji za sve što su uradili za auto, moto i karting sport Srbije i tom prilikom podelio nagrade najmlađim trkačima.\nPored medalja tamičarima, predsednik AMSS i MSS Mirko Butulija, predsednik SAKSS Staniša Lazarac i generalni sekretar MSS Božidar Mihailović uručili su specijalna priznanja i ostalim predstavnicima najvažnijih institucija koje podržavaju, pomažu i prate ove sportove u našoj zemlji, između ostalih i ministru omladine i sporta Vanji Udovičiću i ministarki građevinarstva, saobraćaja i infrastrukture Zorani Mihajlović.\nNajprestižniju nagradu za osvojene tri šampionske titule, zlatnu kacigu, ove godine odneli su - u auto sportu Dejan Ilić (klasa brdske trke) i Slobodan Jakovljević (klasa auto slalom) i, u moto sportu - Branko Antić (klasa MX1) i Slobodan Krstić (klasa Moto klasik MK 500). Zlatna plaketa za osvojene tri šampionske titule na brdskim stazama pripala je klubu ASK Gaga Racing Team.


Trgovinska radnja "Menjačnica-Agro-Matorčić" posluje od 1983. godine, sa sedištem u Ubu. Bavimo se prodajom svih vrsta traktorkih delova, po veoma povoljnim cenama. Istakli bismo da u okviru naše firme radi i menjačnica, gde možete izvršiti zamenu valuta, a poznati smo i po povoljnom kursu evra. U okviru naše firme posluje i prevoznička radnja, gde vršimo prevoz svih vrsta roba,vršimo iskopavanje, kao i podrivanje za nove zasade voća. U svom sastavu imamo šestoro zaposlenih, sa daljim planovima za proširenje poslovanja.


Uspješno izvedena vježba spasavanja učenika - KVorum.net / Kotor-Varoš -\nUspješno izvedena vježba spasavanja učenika\nAutor: Slaven Šubara / Datum: 29.09.2017. 21:38\nU Kotor Varošu danas je izvedena vježba ekipe lokalnog Crvenog krsta pod nazivom "Evakuacija i spasavanje učenika i radnika škole", s ciljem provjere osposobljenosti za zaštitu i spasavanje ljudi i materijalnih dobara od prirodnih katastrofa, zemljotresa i poplava.\nVježbu je izvela Višenamjenska terenska ekipa Crvenog krsta Kotor Varoš u saradnji sa Vatrogasnom jedinicom, Civilnom zaštitom, pripadnicima Policijske stanice, ekipom Hitne pomoći, te radnicima i učenicima Osnovne škole "Sveti Sava".\n"Današnja vježba pokazala je kako svi zajedno treba da djelujemo u slučaju prirodnih katastrofa i elementarnih nepogoda, a njen glavni cilj je zaštita učenika", istakao je sekretar opštinske organizacije Crvenog krsta Kotor Varoš Borislav Brborović.\nEkipa Crvenog krsta Kotor Varoš pokazala je da je osposobljena da djeluje u slučaju katastrofa, a njihov zadatak bio je spasavanje povrijeđenih iz Osnovne škole i pružanje hitne medicinske pomoći zajedno sa ljekarima.\nČlan Višenamjenske terenske ekipe Aleksej Tovilović istakao je da kada se nesreća dogodi svako mora da zna svoj posao, te da je za uspješno i brzo djelovanje od izuzetne važnosti i dobra koordinacija rada svih službi.\nNačelnik opštine Kotor Varoš Zdenko Sakan pohvalio je angažman svih učesnika vježbe i uvjerio se u spremnost svih opštinskih službi da odgovore na ovakve izazove.\n"Naš stalni zadatak je uvježbavanje stanovništva na određene okolnosti koje nam se realno mogu desiti, a današnja vježba pokazala je da znamo šta treba uraditi u takvim situacijama. Učenici su shvatili sve opasnosti od kojih se mogu zaštititi poštujući utvrđene standarde ponašanja", naglasio je Sakan.\nZahvaljujući realizaciji projekta, koji su sa 7.450 KM finansirali organizacija "Vorld vižn" i opština Kotor Varoš, 14 pripadnika Višenamjenske terenske ekipe opštinskog Crvenog krsta opremljeno je odgovarajućim uniformama.\nPrethodna vijest: Petogodišnjaci u Kotor Varošu goli čistili toalet, kotorvaroški vrtić izdao saopštenje za javnost povodom medijskih napisa Sljedeća vijest: Mladost pobijedila Čelinac


Šangajska lista - Blic Online\nUniverzitet u Beogradu pao je na Šangajskoj listi za 2019. godinu za 100 mesta, ali se i dalje nalazi među prvih 500 u svetu. Prošle godine je bio 302., ali je ove godine rangiran između 401. i 500. mesta.\nRektorka Univerziteta u Beogradu Ivanka Popović kaže da su za Šangajsku listu 500 najboljih svetskih univerziteta potrebni vrhunski rezultati koji će obezbediti da se "jezičak na vagi pomeri".\nNOVA SARADNJA SA KINEZIMA Srpski studenti moći će da studiraju na univerzitetu koji objavljuje Šangajsku listu\nKineski Univerzitet Đao Tong iz Šangaja, koji svake godine objavljuje najprestižnije rangiranje svetskih visokoškolskih ustanova, Šangajsku listu, uspostaviće saradnju sa univerzitetima u Beogradu, Novom Sadu i Nišu.\nCilj mi je da se tokom njenog mandata popravi mesto Univeziteta u Beogradu na Šangajskoj listi, kao i da se preispita primena bolonjskog sistema, kaže novoizabrana rektorka Beogradskog univerziteta Ivanka Popović.\nUniverzitet u Novom Sadu prvi put na Šangajskoj listi, evo na kom mestu\nUniverzitet u Novom Sadu prvi put se ove godine našao na globalnoj Šangajskoj listi najboljih univerziteta u svetu i nalazi se između 901. i 1000. mesta.\nI u 2018. Beogradski univerzitet našao se među 500 najboljih na svetu na čuvenoj Šangajskoj listi. Mada je stvar prestiža naći se u društvu najboljih svetskih univerziteta, beogradski je zabeležio pad na ovoj listi, jer se prošle godine nalazio između 201. i 300. mesta, a ove između 301. i 400.\nNa rang listi najboljih univerziteta u svetu nema nijedan iz BiH\nPrema rezultatima najnovije Šangajske liste najboljih univerziteta sveta ne nalazi se nijedan univerzitet iz BiH.\nMandić: Veliki uspeh Beogradskog univerziteta, nastavićemo da ulažemo u nauku\nVeliki je uspeh to što je Univerzitet u Beogradu zadržao poziciju na Šangajskoj listi od 201. do 300 mesta, kaže pomoćnica ministra prosvete Vesna Mandić i dodaje da će država i Ministarstvo nastaviti da ulažu u visoko obrazovanje i nauku.


Potpisivanje ugovora sa lokalnom samoupravom Osečina - Asocijacija DUGA\nby Asocijacija Duga · 11/03/2015\nPredsednik Upravnog odbora Asocijacije Duga Aleksandar Prica, store 10 marta 2015 godine, u lokalnoj samoupravi Ose?ina, potpisao je ugovor o finansiranju programa prevencije HIV/AIDS-a i polno prenosivih infekcija na teritoriji ove opštine.\nOvo je šesta lokalna samouprava koja finansira ovaj program Asocijacije DUGA . Zadovoljni smo što i dalje nastavljamo rad na prevenciji HIV/AIDS-a i polno prenosivih infekcija, iako je posle prestanka finansiranja od strane Globalnog fonda, više od 90% svih aktivnosti u ovoj oblasti ugašeno.\nPored rada na ovom programu, na teritoriji opštine Ose?ina, prošle godine prilikom vanredne situacije, dostavljali smo humanitarnu pomo?, organizovali umetni?ke radionice, psihosocijalnu podršku i podelili 60 paketi?a za decu školskog uzrasta.\nTags: HIV/AIDSpodrskapolno prenosive infekcijeprevencija HIV\nNext story Predstavljanje godišnjeg izveštaja o stanju ljudskih prava LGBT osoba u Srbiji za 2014. godinu\nPrevious story PODRŽI PROMENU! Potpiši APEL za ukidanje diskriminatornog sadržaja iz udžbenika


DIZAJN ZA UDOBNOST\nOpušten i luksuzan\nNaslonite se i uživajte u brzoj vožnji po gradu u vrlo udobnom S80 modelu koji Vam nudi unutrašnjost od meke kože, prostor za noge pogodan za dugu vožnju i savršeno ergonomska prednja sedišta sa ventilacijom.\nBuduća bezbednosna rešenja su već tu\nIntelliSafe je naš najnoviji paket bezbednosnih inovacija koje su osmišljene tako da Vas i Vaš Volvo pripreme na razna životna iznenađenja kao što su iznenadno zaustavljanje automobila ispred Vas ili munjevit prolazak bicikliste pored Vas. Čak će Vam pomoći da ostanete u traci ili da se uparkirate na malom prostoru. Štaviše, IntelliSafe je standardna oprema na svakom Volvo automobilu koji pravimo.\nPovežite se sa automobilom\nNaš intuitivni tehnološki sistem Vam olakšava život i čini ga prijatnijim u svakom pogledu. Pomaže Vam da pronađete uputstva za vožnju, mesto za parkiranje i sve drugo zato što ima WiFi hotspot.\nVIŠE O SENSUS-U\nViše o INSCRIPTION-u\nCenovnik Volvo S80


Haradinaj odgovorio Vučiću na najavljene oštre mere protiv Prištine - Sputnjik Srbija\n04:10 14 Avgust 2020\n17:23 24.05.2019 (osveženo 18:35 24.05.2019) Preuzmite kraći link\n„Vreme je da se prihvate evropske vrednosti, a ne stavovi koje ste imali u prošlosti, koji su ranije izazvali tragedije i patnju“, napisao je Haradinaj na Fejsbuku, odgovarajući na najavljene mere Beograda.\nĐurić: Haradinaj da prihvati stvarnost, KiM deo Srbije\nDirektor Kancelarije za Kosovo i Metohiju Marko Đurić poručio je danas da premijer privremenih prištinskih institucija Ramuš Haradinaj treba da prihvati stvarnost da je Autonomna pokrajina Kosovo i Metohija deo Republike Srbije, a Srbija je spremna za sporazum kojim će AP KiM garantovati najviši stepen autonomije, u skladu sa evropskim i svetskim standardima.\n„Takođe, spremni smo da garantujemo brojna ljudska prava, uključujući pravo na upotrebu jezika i pisma za žitelje albanske narodnosti u našoj južnoj pokrajini, obrazovanje na maternjem jeziku i mnogo šta drugo. Srbija je država i Albanaca sa Kosova i Metohije i potrebno nam je međusobno poštovanje i uvažavanje“, istakao je Đurić u saopštenju, saopštila je Kancelarija za KIM.\nPrema njegovim rečima, Srbija, uključujući Kosovo i Metohiju, je jedno društvo i to je realnost koju u Prištini konačno treba da prihvate.\n„Dve godine Haradinaj gazi sve sporazume i dogovore i čini apsolutno sve da sruši dijalog Beograda i Prištine. I to čini pred očima celog sveta. Danas veoma loše glumi želju za sporazumom, plasirajući ideje koje su van kontakta sa stvarnošću u Srbiji, čiji je Kosovo i Metohija sastavni deo“, istakao je Đurić u saopštenju.\nRamuš Haradinaj, Aleksandar Vučić, Kosovo i Metohija, Srbija


Počinje gradnja spomenika palim borcima u Zelenom viru Počinje gradnja spomenika palim borcima u Zelenom viru\nObjavljeno: 13. 7. 2019 u 13:51h\n11. 08. 2018. | 16:34\nOsveštani temelji Hrama apostolima Hristovim Petru i Pavlu u Zelenom Viru\nKao i svake godine, na popularnom kupalištu nadomak Banjaluke biće organizovan turnir u malom fudbalu, kotlić, pecanje, a svi posjetioci moći će uživati u sjajnom druženju.\nČlanovi Udruženja građana “Zeleni vir”, koje je inicijator projekta sutra će, zajedno da mještanima, postaviti kamen temeljac za budući spomenik za deset palih boraca iz tog mjesta u porteklom odbrambeno-otadžbinskom ratu.\nParastos za pale borce biće održan od 19 časova, a polaganje kamena temeljca i vijenaca za borce predviđeno je u 19.30.\n“Nakon 24 godine od završetka rata odlučili smo da u slavu i čast boraca našeg kraja podignemo spomenik kako bismo im se bar malo odužili za slobodu koju sam nam obezbjedili. Naš plan je da taj spomenik nazovemo 9. januar” – istakli su iz ovog udruženja i dodali da će uputiti inicijativu prema predsjednici i drugim institucijama da deset boraca ovog kraja bude odlikovano.\nTagovi: BanjalukaSpomenikZeleni Vir


Tehnički remontni zavod (TRZ) u Čačku obeležio je 95 godine postojanja i od osnivanja 30. septembra 1925. godine do danas, ostao je deo Vojske, koji radi na održavanju vojnih sredstava koja se nalaze u operativnoj upotrebi.\nKomandant Kopnene vojske general-potpukovnik Milosav Simović je rekao da je ponosan na sve oficire, podoficire, vojne službenike i vojne nameštenike, koji pameću i zlatnim rukama modernizuju borbena sredstva i borbene sisteme Vojske Srbije.\nDirektor TRZ “Čačak” pukovnik dr Vojkan Radonjić, rekao je da su pripadnici zavoda nastavili sa realizacijom održavanja sredstava i zauzeli značajno mesto u modernizaciji složenih tehničkih sredstava Kopnene vojske, koji se trenutno realizuje u Vojsci Srbije, navodi se u saopštenju.\n“Zavod je nosilac zadatka modernizacije: tenka M84AS1, borbenog vozila pešadije M80AB1, lansera raketa samohodnih višecevnih digitalizovanih LRSVD 128mm M17 ‘Oganj’, protiv-avionskog sistema ‘PASARS’, sistema UPARS, pokretnih telekomunikacionih sistema i drugih”, naglasio je Radonjić.\nDan TRZ “Čačak” obeležava se 30. septembra u spomen na dan kada je 1925. godine, Državni savet Kraljevine Srba, Hrvata i Slovenaca dao saglasnost na odluku o ustupanju opštinskog zemljišta za podizanje inžinjerijsko-tehničkog zavoda u Čačku, čime su se stekli uslovi za formiranje zavoda.\nKimi 30/09/2020 u 16:43 Odgovorite\nJe l doveo Mozgonja Godfrija da žderu mesine?


Beta 1. oktobra 2020. 12:55\nFondacija za otvoreno društvo piše da „javna potvrda sumnji da su tokom leta objavljivani netačni podaci o broju preminulih od KOVIDA-19, prebacivanje odgovornosti za to na neimenovane ‘informatičare’, i odsustvo bilo kakve reakcije ‘informatičara’, instituta ‘Batut’ i Vlade Srbije, više nego ikad potvrdjuje potrebu da javnosti budu stavljeni na raspolaganje autentični podaci iz Informacionog sistema COVID-19“.\n„Ni podaci o broju testiranih, obolelih i preminulih lica, koji se svakodnevno saopštavaju gradjanima, i dalje nisu proverljivi, i pored toga što su argumentovane sumnje u njihovu autentičnost ozbiljno narušile poverenje gradjana“, piše u saopštenju.\n„Izveštavanje je istovremeno bilo u direktnoj suprotnosti sa obavezom koju je uspostavila sama Vlada Srbije Zaključkom o uspostavljanju IS COVID-19“ jer je tim zaključkom „propisana obaveza ažurnog prikupljanja ovih podataka u otvorenom formatu, kao i dostavljanje anonimizovanih podataka Kancelariji za informacione tehnologija i elektronsku upravu, koja treba da ih objavljuje na zvaničnoj internet stranici https://covid19.data.gov.rs/“, navodi se u saopštenju.\nU saopštenju piše da je Fondacija SHARE „mapirala tokove podataka u državnom Informacionom sistemu COVID-19“, iz čega „jasno proizlazi da ne bi smelo da dodje do nekonzistentnosti u podacima ukoliko se sistem koristi na način koji je predvidjen propisima i uputstvima koje je država donela“.\nKoalicija za slobodan pristup informacijama podseća da gradjani Srbije imaju pravo na obaveštenost koje im garantuje i Ustav Srbije i medjunarodne konvencije čiji je Srbija potpisnik.


Snouden odao 200.000 dokumenata – mojKontakt portal – Radio Televizija Kontakt\nSnouden odao 200.000 dokumenata\nNakon govora koji je na skupu u Baltimoru održao 31. oktobra, a koji je juče prenio Rojters, uslijedila su pitanja i njegovi odgovori, pa je tako direktor NSA Kejt Aleksander bio upitan šta čine vlasti SAD da spriječe Snoudena da novinarima otkrije još povjerljivih dokumenata.\n“Volio bih da postoji način da to spriječimo. Snouden je podijelio između 50.000 i 200.000 dokumenata novinarima”, kazao je Aleksander i taj njegov odgovor prošao je skoro nezapaženo u javnosti, naveo je Rojters.\nAleksander je naglasio da su ta dokumenta “pričinila maksimalnu štetu NSA i našoj zemlji”, prema transkriptu njegove izjave koju je saopštila NSA.\nPrema američkim zvaničnicima, nijedan od materijala koje je objavio “Vikiliks” nije imao oznaku višu od “Secret” (tajna), dok su mnogi dokumenti NSA koje je odao Snouden imali oznaku “Top secret”, ili su imali čak i pečat maksimalne tajnosti.\nTaj materijal je uključivao i tehničke detalje o špijunskim aktivnostima SAD i njenih saveznika.


Formiran Sindikat Sloga U Opštoj Bolnici Sremska Mitrovica\nNaslovna Business Formiran sindikat Sloga u Opštoj bolnici Sremska Mitrovica\nUdruženi sindikati Srbije „Sloga“ formirali su sindikat u Opštoj bolnici Sremska Mitrovica gde je sindikatu odmah pristupilo oko 200 članova, čime se steklo i pravo na utvrđivanje reprezentativnost u skladu sa zakonom.\nTakođe, održan je i sastanak između rukovodstva Opšte bolnice i rukovodstva Sloge.\nSastanku je pored predsednice sindikata Sloga u OB Sremska Mitrovica Spomenke Latinović i njenih saradnika iz Izvršnog odbora, prisustvovao i predsednik USS Sloga Željko Veselinović i predsednik sindikata zdravstva i socijalne zaštite Sloga Predrag Đurić.\n„Pored upoznavanja dogovoreno i niz drugih detalja, posebno o utvrđivanju reprezentativnosti koju zbog broja članova očekujemo već u toku narednog meseca”, rekao je Veselinović nakon sastanka.\n„Prelazak 200 ljudi za samo jedan dan je velika čast za nas i pokazuje da radimo ispravnu stvar. Posle izbora ćemo organizovati tribinu i promociju zakona o radu gde ćemo Mitrovcanima predstaviti i sindikat, ali i zakon o radu koji već promovisemo širom Srbije unazad već 4 meseca.“\nPrethodni tekstAPR: Sutra ističe rok za dostavljanje redovnog godišnjeg finansijskog izveštaja za 2021\nSledeći tekstSutra je 1.april – Svetski dan šale


Početna » Tehnologije » Page 305\nVeb sajt identifikuje melodiju koja vam je u glavi\nSvi oni koji „imaju muziku u glavi“, a ne mogu da se sete koja je to melodija, sada mogu da potraže pomoć na internetu. Američka kompanija je nedavno pokrenula sajt www. midomi.com kojoj možete da prosledite vaše „muzičko pitanje“ tako što ćete da odzviždućete, promumlate ili otpevate melodiju u vaš kompjuterski mikrofon.\nApple IMC Srbija: programi za profesionalce\nApple IMC Srbija: Kompanija Apple IMC Srbija predstavila je programe za profesionalnu obradu digitalnih video i foto sadržaja. Erik Čarls, Appleov stručnjak za digitalnu video produkciju demonstrirao je najnovije programe: „Final Cut Studio“, koji se sastoji od skupa profesionalnih aplikacija – „Final Cut Pro“ za montažu video snimaka, Motion za pravljenje animacija u realnom vremenu, Soundtrack Pro za dizajniranje zvuka i DVD Studio Pro za profesionalnu izradu DVD-a.\nCela slika u jednom svetlosnom impulsu\nFotoni su glavni naučni trend na početku ovog milenijuma, čini se.\nI istraživači sa Univerziteta u Ročesteru dali su svoj doprinos boljem skladištenju podataka, pohranivši i ponovo izvadivši sliku sa jednog jedinog fotona. Njihov izum znači novi prodor u šifrovanju podataka čitave jedne slike u jedan jedini foton, pri čemu se prenos slike usporava radi skladištenja, a zatim se ponovo izvlači iz „skladišta“ ta ista slika, bukvalno nedirnuta.\n„Vanguard: Saga of Heroes“ na netu\n„Vanguard: Soni i Sigil Games Online su objavili izdavanje višekorisničke onlajn RPG igre „Vanugard: Saga of Heroes“, čija je prodaja počela u Severnoj Americi i Evropi, a moguće ju je daunloudovati i sa sajta www.station.com. Cena igre je 49,99 dolara, mada je moguće pronaći i specijalnu verziju, sa izvesnim dodacima, za 89,99 dolara.\nVirtuelni vaučer krije identitet onlajn korisnika\nStrepnja od zloupotrebe kreditnih kartica, krađe identiteta, prevara i spamova i drugih nedaća koje prate onlajn kupovina i druge elektronske transakcije, sve je veća.\nZbog toga je IBM napravio bezbednosni sistem koji korisnicima omogućava da obavljaju onlajn kupovine ne otkrivajući svoj identitet.\nProizvođači igara: Vista otežava onlajn igranje\nProizvođači igara: Novi Majkrosoftov operativni sistem Vista je predstavljen svetu, a jedna od prvih, i to negativnih, reakcija je stigla od izdavača kompjuterskih igara WILDTANGENT. Ova firma je optužila Majkrosoftov novi operativni sistem da onemogućava igranje mnogih igara, jer zahtevi za bezbednošću dovode do blokade ili onemogućavanja zabave.\nPrva virtuelna ambasada u Second Life\nŠvedska planira da postane prva zemlja koja će otvoriti ambasadu u popularnom virtuelnom svetu „Second Life“. „Ona će imati sve odgovore na pitanja koja se tiču svih aspekata Švedske“, rekao je Ole Vastberg, generalni direktor Švedskog instituta, organizacije koja promoviše imidž zemlje u inostranstvu.\nGet a First Life – parodija na Second Life\nČuveni virtuelni svet „Second Life“ je poslužio kao inspiracija za jedan sajt koji ga parodira, i za koji je zaslužan Daren Berfut iz Kanade. On je napravio www.getafirstlife.com gde, između ostalog (parodirajući listu sa „Second Life“), stoji da ima nešto više od 6,5 milijardi stanovnika, od kojih je 364.\nKupi me, prodaj se\nVladislava Gordić-Petković Da li je prostitucija samo unosna prodaja ljubavi, ili opšti princip funkcionisanja sveta? Da li je svaka prodaja nematerijalnih vrednosti – prostitucija? Ako bismo ovako rezonovali, nezgodnu etiketu prostitutke zaradiće svaki politički prebeg, znamenita pevačica-udvorica, samolustrirajući medij, svaka osoba i institucija s koalicionim potencijalom u plusu.\nGodina mobilnih računara\nManje je bolje, kažu proizvođači ultraprenosivih PC ja. Ali da li će se korisnici složiti? OQO, Samsung, Sony i ostali.\nAko žudite da instalirate Windows Vista, novi Mikrosoftov operativni sistem, postoji mogućnost da će Vam za to trebati novi računar koji može da ga podrži. Ali razmislite o tome da li da potrošite hiljadu i više dolara na taj računar, i umesto da dobijete desktop ili laptop računar, dobijete spravu lakšu od pola kilograma, sa ekranom manjim od parčeta hleba?\nAli inženjeri u sedištu OQO u San Francisku misle da 2007.\nSanov procesor sa 16 jezgara stiže sredinom 2008.\nKompanija San(Sun Microsystems) objavila je planove razvoja novih procesora iz serije „ULTRASPARC.Trenutno najjači procesor iz serije „ULTRASPARC“, model „ULTRASPARC IV+“, dobiće naslednika čije je radno ime „Rock“. Ovaj procesor će imati šesnaest jezgara, i namenjen je najzahtevnijim aplikacijama.\nNovi HP sistem u Hidrometeorološkom zavodu\nRepublički hidrometeorološki zavod Srbije (RHMZ) je 23 januara na konferenciji za novinare predstavio novi računarski sistem koji će omogućiti preciznije vremenske prognoze za period od pet dana. Novi računar je instaliran u saradnji sa beogradskim kompanijama Hewlett-Packard d.o.\nMilijardu mobilnih telefona prošle godine\nProizvođači mobilnih telefona mogu da budu zadovoljni rezultatima u 2006. godini – prvi put u svojoj istoriji uspeli su da tržištu isporuče više od jedne milijarde aparata. Za to je, naročito, bila zasluža „sezona praznika“ pošto je na kraju godine isporuka porasla za skoro 20 odsto.\nVideo igre i nova muzika\nInternet sajtovi za socijalizaciju kao što su YOUTUBE i MYSPACE pomažu novim muzičkim talentima da se probiju, ali su video igre najnovije „kul“ mesto za muziku. Na ovo naročito ukazuje Nil Rodžers, čuvena figura američke muzike, koji stoji iza serije hit igara.\nS njim se slaže i Džozef Stops iz nezavisne britanske muzičke kuće MOFOHIFI čija je elektronska dens grupa Young Punks dobila brojne fanove kada je jedna njihova numera izabrana za „Fifa Soccer“ igru kompanije EA za X-box konzolu.\nNovi projekat Java muzeja o blogu i net artu\nJAVAMUZEJ, Forum za internet tehnologiju i savremenu umetnost, objavio je konkurs na temu da li blogovi mogu biti sredstva za stvaranje nove vrste net art umetnosti.\nKonkurs na temu „a + b = ba?“ (art + blog = blogart?) otvoren je do 2. jula, a projekat će biti pokrenut u septembru.


SA BANJALUČKOG AERODROMA POLETIO PROMOTIVNI RYANAIROV AVION ZA GETEBURG | Hayat.ba\nKompanija Ryanair večeras je označila početak rada linije Banja Luka - Geteburg poletanjem prvog aviona sa piste na Mahovljanima.\nOvim promotivnim letom kompanija donosi i akciju na cijene karata”, saopćeno je iz Ryanaira.\nOva vodeća evropska vazduhoplovna kompanija je navela da će let na relaciji Banja Luka – Geteburg letjeti dva puta sedmično, u okviru zimskog reda letenja Ryanair za ovu godinu.\nPokrenuo je i prodaju karata po promotivnoj cijeni od 14,99 eura za putovanja do decembra, koje su dostupne za rezervaciju samo na internet stranici Ryanair do utorka u ponoć 27. oktobra.\nGeneralni direktor Aerodroma Banja Luka Milan Račić rekao je da se raduje novom redu letenja Ryanaira, te smatra veoma značajnim početak saobraćaja ka Švedskoj.\nNastavljamo odličnu saradnju sa kompanijom Ryanair”, rekao je Račić.\nU saopćenju banjalučkog aerodroma su podsjetili da je pandemija koronavirusa negativno uticala na održavanje i razvoj avio-saobraćaja na banjalučkom aerodromu, pa je u prvom polugodištu ostvareno ukupno 654 letova, što je u odnosu na prvo polugodište 2019. godine manje za 47,17 odsto, a u istom periodu prevezeno je 32.978 putnika, odnosno manje za 50,29 odsto.\nBanjalučki aerodrom zimsku sezonu letenja počinje letovima kompanije Air Serbia na liniji Beograd – Banja Luka dva puta sedmično i Ryanair sa letovima Banja Luka – Geteburg, takođe dva puta sedmično.


U telu Navaljnog pronađena opasna supstanca – Krstarica\nU telu Navaljnog pronađena opasna supstanca\nTanjug 21. avgusta 2020. 10:15\nMOSKVA – Direktor Fonda za borbu protiv korupcije, čiji je osnivač ruski opozicioni lider Aleksej Navaljni, Ivan Ždanov rekao je danas da su, prema rečima predstavnika saobraćajne policije, u organizmu Navaljnog pronašli opasnu supstancu, koja ne predstavlja samo opasnost za njega, nego i za njegovu okolinu.\nPrema njegovim rečima, na pitanje da objasne o kakvoj supstanci je reč, predstavnica policije je rekla da je to „tajna istrage, da ne može reći i da je reč o smrtno opasnoj supstanci, zbog koje bi svi oko pacijenta morali da nose zaštitna odela“, prenosi portal Sputnjik.\nStanje Navaljnog se malo poboljšalo,stigao nemački avion\nOMSK – Glavni doktor koji se brine o zdravlju ruskog opozicionog lidera Alekseja Navaljnog, Aleksandar Murahovski, izjavio je danas da se njegovo zdravstveno stanje malo poboljšalo, ali da još uvek nije stabilno i da bi pokušaji da se transportuje na drugo mesto predstavljali rizik po njegov život.\nPortparolka:Navaljni ne može biti transportovan\nPortparolka ruskog opozicionog lidera Alekseja navaljnog Kira Jarmiš izjavila je danas da njen šef ne može da bude transportovan jer mu to ne dozvoljava zdravstveno stanje.\nOna je na svom Tviteru napisala da je njegovo stanje nestabilno, prenosi Tas s.


Priprema podataka zvaničnih naziva ulica u Kragujevcu u završnoj fazi – Kragujevčani – Najposećeniji portal u Šumadiji\nPriprema podataka zvaničnih naziva ulica u Kragujevcu u završnoj fazi\nNa jučerašnjoj sednici Gradsko veće utvrdilo je predlog odluke o određivanju naziva ulicama i zaseocima u naseljenim mestima na teritoriji grada Кragujevca i uputilo odbornicima Skupštine grada na razmatranje i odlučivanje. Odluka se odnosi na ulice koje imaju nazive koji nisu ozvaničeni, ali na terenu egzistiraju i u Adresnom registru se nalaze kao nezvanični nazivi.\nU toku je realizaciji projekta ”Ažuriranje Adresnog registra u Republici Srbiji” koji uključuje sva relevantna ministarstva i organizacije. Projekat podrazumeva sinhronizovane aktivnosti koje vode ka tome da svaka ulica dobije naziv, a svaki objekat kućni broj, odnosno da se zvanična baza Adresnog registra u potpunosti ažurira i da je, nakon toga, preuzmu i koriste sve državne institucije. U tom smislu, gradu Кragujevcu su dostavljeni Elaborati uličnog sistema Republičkog geodetskog zavoda, za sva naseljena mesta na teritoriji grada Кragujevca, u kojima su naznačene ulice, delovi ulica i trgovi za koje je potrebno odrediti nazive.\nPredloge za određivanje naziva ulica po imenima znamenitih ličnosti, po značajnim istorijskim, političkim, geografskim, etnološkim i drugim obeležjima, koja će doprineti identifikaciji određene sredine, nadležnom skupštinskom Odboru dostavili su saveti građana mesnih zajednica na teritoriji grada Кragujevca\nCategories:\tZanimljivosti\t/ No Responses / by Kragujevčani 06/02/2019


RTCG - Radio Televizija Crne Gore - Nacionalni javni servis :: Region :: Četvrt vijeka genocida u Srebrenici\n10. 07. 2020. 10:20 >> 10:21 22\nOBILJEŽAVANJE 11. JULA\nU Memorijalnom centru Srebrenica - Potočari se 11. jula obilježava 25. godišnjica genocida nad Bošnjacima koji su srpske snage počinile u julu 1995. godine.\nPredsjednik Organizacionog odbora za obilježavanja 25. godišnjice genocida nad Bošnjacima "Sigurne zone UN-a" Srebrenica iz jula 1995. godine Hamdija Fejzić izjavio je da će četvrt vijeka od genocida u Srebrenici biti obilježeno nizom sadržaja, ali da će komemoraciji i ostalim dešavanjima, zbog pandemije korona virusa, prisustvovati mnogo manji broj ljudi.\nFejzić je naveo da će sva dešavanja povodom 25. godišnjice genocida nad Bošnjacima u Srebrenici, od okupljanja preživelih, preko Marša mira i same komemoracije 11. jula, kao i kasnijeg obilaska stratiša biti organizovana uz poštovanje svih epidemioloških mjera.\nPrije proglašenja pandemije korona virusa, brojni državnici iz cijelog svijeta najavili su dolazak u Srebrenicu 11. jula, ali su odustali, pa će mnogi od njih imati priliku da komemoraciju prate putem video linka i da na taj način upute svoje poruke.\nU Memorijalnom centru Srebrenica - Potočari do sada je, prema zvaničnim podacima, sahranjeno 6.610 žrtava genocida.\nOve godine u Potočarima će biti sahranjeno devet identifikovanih srebreničkih žrtava.\nJoš se traga za više od hiljadu nestalih Srebreničana.


Merkel: Berlin će nastaviti da kupuje ruski gas – Bankar.me\nJanuary 24, 2019 ENERGETIKA, EVROPA, SVE VIJESTI Leave a comment\n“Prirodni gas će igrati odlučujuću ulogu još nekoliko decenija. Spor oko toga odakle dostavljamo gas čini se pomalo pretjeran. Mi ćemo nastaviti sa isporukama gasa iz Rusije, to je sasvim jasno, ali ćemo takođe nastojati da diversifikujemo i oslonimo se na prirodni tečni gasa iz SAD i drugih zemalja”, rekla je Merkelova.\nOna je naglasila da se Njemačka bavi “razvojem infrastrukture u svim pravcima”.\nMerkelova je svojim govorom poslala jasnu poruku američkom predsjedniku Donaldu Trampu koji je oštro kritikovao NJemačku zbog dobijanja prirodnog gasa iz Rusije. On se žestoko protivi novom gasovodu “Sjeverni tok 2”, koji će povećati uvoz iz Sibira direktno u Njemačku, napominje “Sputnjik”.\nPOJMOVIangela merkel Gas iz Rusije Gas iz Rusije za Evropu\nPrevious Real Madrid – broj jedan fudbalski klub po prihodima\nSljedeći Objavljena nova Bijela lista Poreske uprave


Minimalna plata u Sloveniji 2020. može biti zamrznuta! • DATA d.o.o.\nMinimalna plata u Sloveniji 2020. može biti zamrznuta!\nEU, Osnivanje poduzeća, Slovenija osnivanje kompanije u Sloveniji, Otvaranje preduzeća u Sloveniji, registracija firme u Sloveniji\nMinimalna plata u Sloveniji u 2020. može biti zamrznuta! Planirano je da minimalna plata 1. januara 2021. počne da se izračunava po novoj formuli. To bi značilo da bude najmanje 20 odsto iznad minimalnih životnih troškova. Poslodavci upozoravaju da bi povećani troškovi samo dodatno poljuljali stabilnost preduzeća. To bi dovelo do povećanja broja nezaposlenih i stečaja preduzeća.\nMinimalna plata u Sloveniji može biti zamrznuta!\nPrema poslodavcima, minimalna plata u Sloveniji za 2020. godinu trebalo bi da se primenjuje i 2021. godine, jer je epidemija covid-19 dovela mnoge kompanije u nevolju, a novi način izračuna minimalne plate 2021. godine veoma bi opteretio poslovanje.\nPredlog promene obračuna minimalne plate u Sloveniji\nMinimalna plata za 2020. godinu razlikuje se od minimalne plate 2021. godine. Od 1. januara 2021. godine minimalna plata obračunavaće se prema novoj formuli i iznosiće najmanje 20 procenata iznad minimalnih životnih troškova. Niko za sada još ne zna kolika će biti minimalna plata posle nove godine, jer još nema zvaničnih podataka o minimalnim troškovima života.\nUdruženja poslodavaca: minimalna plata u Sloveniji 2020. godine treba biti zamrznuta\nZbog neizvesnosti, mnogi poslodavci upozoravaju od početka epidemije da će podizanje minimalne plate u Sloveniji posle tako katastrofalne godine biti veliki izazov za mnoge kompanije koje ni same ne znaju kako i da li će moći da prežive.\nStoga predlažu zamrzavanje minimalne plate 2020. godine. Tako bi 2021. godine minimalna plata trebalo da iznosi 940,58 EUR i da se ne obračunava u skladu sa predloženom formulom.\nOčekuje se više od 7% smanjenja BDP-a za ovu godinu, ali u gotovo svim delatnostima postoji mnogo kompanija koje su posledice epidemije pogodile još više nego što pokazuju zvanične statistike. Ne samo u turizmu, već i u mnogim drugim uslužnim delatnostima, kao i u nekim delovima industrije imaju ozbiljne poslovne poteškoće. Sumnjaju, da će se situacija poboljšati u prvoj polovini 2021. Dakle, svako povećanje operativnih troškova samo bi dodatno poljuljalo stabilnost preduzeća, što bi dovelo do povećanja broja nezaposlenih i stečaja preduzeća.\nSindikati su protiv\nSindikati insistiraju na tome da radnici rade više u vreme epidemije i rade zajedno sa poslodavcima kako bi prebrodili ova teška vremena. Stoga zaslužuju da minimalna plata sledeće godine bude viša od minimalne plate 2020. godine. U određenim privrednim branšama desetine hiljada ljudi prima dodatke do minimalne zarade, što za sindikate nije prihvatljivo.\nKakav je stav Ministarstva rada?\nMinistarstvo, koje se našlo između dve vatre, obaveštava obe strane da će moći svoja mišljenja suočiti na Ekonomskom socijalnom savetu. Zatim će Ministarstvo odlučiti o promenama u pogledu minimalne plate u Sloveniji.\nVremena nema mnogo. Šesti paket mera u borbi protiv epidemije, prema poslodavcima, već bi trebalo da sadrži njihov predlog da se zamrzne minimalna plata u Sloveniji 2020. godine.\nGrađevinsko preduzeće u Sloveniji i austrijsko tržište\nGrađevinsko preduzeće u Sloveniji Građevinsko preduzeće u Sloveniji je odlična prilika za slovenačkog preduzetnika da proširi svoje poslovanje na evropsko... Detaljnije\nOblici firmi u Sloveniji Oblici firmi koji se najčešće otvaraju u Sloveniji su društvo sa ograničenom odgovornošću (d.o.o.), ćerka firma... Detaljnije\nPoslovna ideja i tip kompanije u Sloveniji/EU\nPoslovna ideja: koji oblik kompanije otvoriti? Poslovna ideja je prvi korak kod zapokretanja biznisa. Preduzetnik sa poslovnom idejom treba da... Detaljnije\nTipovi preduzeća – koji tip preduzeća možete otvoriti u Sloveniji?\nTipovi preduzeća u Sloveniji za strance: doneli ste odluku da započnete svoje poslovanje u Sloveniji? Potrebno je da odlučite,... Detaljnije\nVinjete u Sloveniji – promene u 2021. godini!\nVinjete kao sistem naplate putarina za autoput – poslovanje u Sloveniji često uključuje i prevoz. Bilo u poslovne svrhe... Detaljnije\nKupovina firme u Sloveniji – kakve su posledice?\nKupovina firme u Sloveniji zvuči kao dobra ideja.. Čini vam se da ste super prošli, jer vam nije potreban... Detaljnije\nFirma za građevinu u Sloveniji i Evropskoj Uniji\nFirma za građevinu registrovana u Sloveniji može biti vaša mogućnost za obavljanje radova u Evropskoj Uniji. Zanima vas postupak registracije... Detaljnije


Sutra humanitarna akcija u Visokom\nSekcija Udruženja altruista za pomoć marginaliziranim grupama “DOBRO” u Visokom će ovog mjeseca organizirati prvu humanitarnu akciju za osobe u stanju socijalne potrebe u Visokom. Za one koji ne znaju, udruženje “DOBRO” iz Sarajeva je organiziralo brojne akcije za pomoć osobama u stanju socijalne potrebe, te pomoglo u brojnim apelima za pomoć oboljelim osobama i osobama kojima je pomoć trebala, širom Bosne i Hercegovine.\nU Sarajevu su do sada organizirane četiri akcije pod nazivom “Jedno DOBRO, stotinu ruku, hiljadu sitih”, čiji je cilj bio prikupljanje osnovnih životnih namirnica i higijenskih potrepština koje su posjetioci tržnih centara ostavljali u humanitarne korpe, a koje su kasnije bile dostavljene onima kojima je to najpotrebnije.\nOvoga puta, slična akcija će biti organizirana u tržnom centru “KOVO Commerce”, u subotu, 13.9.2008. godine, u terminu od 12 do 19 sati. Sva prikupljena hrana i higijenske potrepštine će biti dostavljeni za 5 ugroženih porodica koje su ovoga puta odabrane kao ciljna grupa. Svaki prijedlog, vezan za osobe kojima bi se moglo pomoći, bit će više nego dobrodošao za ovu, ili neku od sljedećih akcija. Ukoliko neko želi volontirati u akciji koja će biti organizirana u Visokom, sve potrebne informacije može dobiti na broj telefona 061/826-000 (Lejla Ferhatović).\nTakođer, pozivaju se privredni subjekti i svi one koji žele da doniraju određena sredstva, a u subotu neće ići u kupovinu, da se jave na navedeni broj telefona. Iskreno se nadamo da će Visočani snažno podržati ovu akciju i biti jedna od ruku koja će pomoći onima kojima je pomoć najpotrebnija.


26.02.2020. / 8:00\nBANJALUKA, Predsjednik Republike Srpske Željka Cvijanović izjavila je da je jučešnji sastanak sa državnim sekretarom za porodicu i omladinu u Ministarstvu ljudskih resursa Mađarske Katalin Novak bio veoma konstruktivan, te da su utvrđeni prioriteti za nastavak saradnje i dogovorena posjeta predstavnika nekoliko resora u Vladi Republike Srpske Mađarskoj kako bi ta saradnja bila konkretizovana.\n“Naš sastanak realizovan je na osnovu prethodnog dogovora mađarskog premijera Viktora Orbana i srpskog člana Predsjedništva BiH Milorada Dodika sa sastanka održanog u Budimpešti u junu prošle godine. Jedan od zaključaka tog sastanka odnosio se na izradu zajedničkog akcionog plana, s obzirom na spremnost mađarske Vlade da sa Republikom Srpskom podijeli svoja iskustva u oblasti privrede, migracija i porodične i socijalne politike”, navela je Cvijanovićeva na konferenciji za novinare u Banjaluci.\nOna je istakla da je danas dogovoreno da će jedna delegacija koju čine resorna ministarstva Srpske ići u radnu posjetu Budimpešti, gdje će se baviti detaljima i kako bi bile realizovane neke od ovih najavljenih aktivnosti.\n“Kao što je poznato, mi smo već najavili određene mjere koje bi bile slične onima koje postoje u Mađarskoj jer je ocijenjeno da su one dale dobre rezultate. Što se tiče ostalih oblasti, resorna ministrastva obje vlade će raditi i na jačanju privredne saradnje, ali i oblasti migracija”, rekla je predsjednik Srpske.\nOna je navela da je Srpska fascinirana određenim potezima mađarske Vlade, koji pokazuju kako se treba odnositi prema jednom tako važnom pitanju.\nCvijanovićeva je rekla da je sagovornicu upoznala o Nacionalnom programu Srpske demografske obnove, te istakla da će se u programu demografske obnove Srpske naći i neke od mjera koje je definisala mađarska Vlada.\nPredsjednik Srpske je naglasila da joj je velika čast i zadovoljstvo da je danas u Banjaluci ugostila delegaciju Mađarske, koju je predvodila Novakova. Srna\nTagovi: Katalin Novakmađarskasaradnjasrpskazeljka cvijanovic\nSrpska bilježi značajan rast spoljnotrgovinske razmjene\nKoeficijent raspodjele za Srpsku veći za 3,3 odsto\n25.05.2021 | 13:59\nSrpska plaća GP „Krajina“ odštetu od pola miliona KM